Botol Susu Punca Karies Pada Gigi Anak, Ini 8 Cara Untuk Mencegah Kerosakan Gigi Si Kecil

Seperti namanya, karies botol susu (juga dikenali sebagai karies gigi
bayi
 atau mulut botol) merujuk kepada kerosakan gigi pada bayi dan kanak-kanak. Tanpa rawatan yang betul, kerosakan gigi botol bayi ini boleh
menyebabkan kesakitan dan jangkitan.

Apakah simptom-simptomnya?

Karies botol susu sering berlaku apabila gula dalam makanan melekat pada gigi kanak-kanak. Dalam satu tempoh masa, bakteria di mulut akan memakan gula ini, menghasilkan asid yang menghakis gigi. Walaupun keadaan ini biasanya berlaku pada gigi hadapan, gigi lain juga mungkin turut terjejas.

Sekiranya tidak dirawat,
kerosakan gigi
 boleh mengakibatkan tabiat pemakanan yang tidak baik, kesukaran bercakap, dan gigi orang dewasa yang bengkok.

Oleh itu, jika anda perhatikan gejala kerosakan gigi pada anak anda (contohnya titik hitam), anda perlu membawanya ke doktor gigi secepat mungkin untuk mendapatkan rawatan.

Bagaimana untuk mencegah karies gigi bayi

Berita baiknya adalah terdapat langkah yang boleh diambil untuk mengelakkan karies botol
susu
 atau karies gigi bayi. Cara terbaik adalah untuk membantu anak anda
mengamalkan tabiat kebersihan yang baik
 dengan lebih awal iaitu :

Lap gusi bayi anda dengan lembut selepas anda memberinya makan

Mulakan
berus gigi bayi
 selepas gigi yang pertama tumbuh, sebaiknya dengan ubat gigi tanpa fluorida.

Lakukan pemflosan gigi bayi.

Membersihkan gusi tanpa gigi.

Pastikan bayi anda mendapat fluorida yang mencukupi.

Bawa bayi anda pemeriksaan gigi dengan kerap, dari hari lahirnya yang pertama. Anda boleh mendapatkan rawatan lapisan (
coating
) untuk gigi anak anda untuk mencegah kerosakan gigi.

Hadkan pengambilan makanan atau minuman manis bayi anda.

Jangan sekali-kali memberi anak anda puting yang dicelup dengan manisan.

Ramai orang mengandaikan bahawa kerana
 gigi bayi (gigi susu)
 bersifat sementara, ianya tidak penting. Ini adalah salah faham yang serius. Bayi anda memerlukan gigi susu untuk makan, bercakap dan menjalani perkembangan gigi orang dewasa (gigi kekal) biasa.

Anda perlu meninggalkan sebarang tabiat pemakanan yang buruk bayi anda supaya dia dapat mengalami
pertumbuhan gigi kekal
 yang sihat kemudian.


Bukan Susu Yang Keluar, Tapi Ada Cecair Warna Lain Pada Puting! Semak Petanda Infeksi @ Barah

Pengeluaran cecair puting atau
nipple discharge
membawa maksud cairan yang keluar daripada puting payudara.

Cecair boleh terhasil saat kalian menekan puting, atau ia juga boleh keluar dengan sendirinya.

Apa yang menghairankan, mengapa sesetengah wanita alami kondisi ini walaupun tidak menyusu atau hamil?

Ternyata, cairan daripada puting adalah perkara biasa yang boleh berlaku kepada kaum Hawa pada tahun-tahun subur (
reproductive years
) mereka, tanpa perlu hamil atau menyusu.

Kebiasaannya, cecair puting tidak menjadi indikasi yang serius, tapi ia boleh menjadi antara
tanda kanser payudara!

Justeru, adalah wajar untuk melakukan konsultasi dengan doktor jika kalian mempunyai sebarang kemusykilan atau kebimbangan.

Untuk mendapatkan lebih banyak info tentang Kesihatan Wanita sila dapatkannya
 di sini.

Jenis-jenis & simptom cecair puting

Nipple discharge
 boleh hadir dalam pelbagai warna dan setiap warnanya dapat memberi anda petunjuk kepada penyebabnya.

Berikut adalah senarai warna cecair puting berserta faktor yang berisiko menjadi punca:

Warna putih, kuning atau dipenuhi nanah: Disebabkan jangkitan pada puting atau payudara

Warna hijau: Sista mungkin penyebabnya

Warna coklat atau seakan keju:
Mammary duct ectasia
 (saluran susu tersekat)

Warna jernih: Kanser payudara, terutamanya jika
hanya terjadi pada sebelah payudara

Warna seperti darah:
P
apilloma
 atau kanser payudara

Selain perbezaan warna, cecair puting juga boleh mempunyai tekstur yang berbeza, mungkin tebal, nipis, atau melekit.

Di samping itu, kondisi ini boleh berlaku pada 1 atau kedua-dua puting dan juga mempunyai risiko bocor sendiri atau hanya terjadi saat puting ditekan.

Simptom-simptom lain yang mungkin disertai dengan cecair puting termasuk:

Payudara terasa sakit

Benjolan atau bengkak
 di payudara atau di sekitar puting

Fizikal puting berubah
, seperti tenggelam ke dalam, berubah warna, gatal, atau bersisik
kemerahan

Ukuran payudara berubah, seperti 1 payudara lebih besar atau lebih kecil berbanding yang lain

Demam

Haid tidak menentu

Loya atau muntah

Keletihan

Puting keluar cecair, apa puncanya?

Semasa sedang hamil atau menyusu, sejumlah kecil susu mungkin terbocor daripada payudara anda.

Pun begitu, wanita yang tidak menyusu atau hamil juga boleh mengalami kondisi ini.

Antara penyebab lain puting keluar cecair termasuk:

Pil pencegah kehamilan

Jangkitan di payudara atau
abscess

Duct papilloma
, pertumbuhan seakan ketuat yang tidak berbahaya di saluran susu

Ubatan yang meningkatkan tahap hormon penghasil susu prolaktin, ubat antidepresi dan penenang

Rangsangan payudara atau puting yang berlebihan

Fibrocystic breasts

Perubahan hormon ketika haid
 atau menopaus

Kecederaan pada payudara

Mammary duct ectasia
 (saluran susu tersekat)

Prolactinoma
, tumor bukan barah pada kelenjar pituitari

Kelenjar tiroid tidak aktif

Kanser payudara

Cecair puting & barah payudara

Walaupun menyeramkan, kanser payudara berisiko menjadi punca keluarnya cecair puting, terutamanya
ductal carcinoma in situ
 (DCIS), satu bentuk awal barah payudara yang bermula di saluran susu.

Ia juga boleh berlaku dengan penyakit payudara Paget,
sejenis kanser payudara jarang berlaku yang melibatkan puting.

Jika anda menghidap kanser ini, cecair mungkin hanya keluar daripada sebelah payudara. Anda mungkin juga mempunyai benjolan di payudara.

Bagaimanapun, cecair puting jarang disebabkan oleh barah. Malah, satu kajian mendapati hanya 9% dalam kalangan wanita berusia 50 tahun atau lebih menemui doktor dengan isu ini menghidap kanser payudara.

Tapi usah terlalu selesa pula, adalah disarankan untuk membuat pemeriksaan sekiranya kondisi ini terjadi kepada anda, lebih-lebih lagi jika ia adalah gejala baru.

Mencegah itu lebih baik daripada merawat, kan?

Temui doktor apabila…

Kebiasaannya, kondisi puting keluar cecair tidak perlu dibimbangkan. Namun, kerana ia boleh menjadi tanda barah payudara, wanita amat disarankan menjalani pemeriksaan!

Segera temui doktor sekiranya:

Mempunyai benjolan di payudara

Fizikal puting berubah
, seperti berkerak atau perubahan warna

Mengalami kesakitan pada payudara atau gejala kanser payudara lain

Puting keluarkan darah

Hanya 1 payudara terjejas

Cecair keluar tanpa henti

Doktor bakal melakukan pemeriksaan klinikal untuk memeriksa sebarang ketulan atau tanda-tanda kanser lain.

Anda juga mungkin perlu menjalani 1 atau lebih daripada ujian berikut:

Ultrabunyi: Menggunakan gelombang bunyi untuk menghasilkan imej bahagian dalam payudara

Mamogram: Ujian ini mengambil imej
sinar-X payudara untuk membantu doktor mencari tanda-tanda kanser

Biopsi: Doktor mengeluarkan sampel tisu kecil daripada payudara untuk memeriksa sel kanser

Duktogram: Ujian ini menggunakan mamografi dan bahan kontras yang disuntik untuk menghasilkan gambaran saluran susu di payudara

Selain pemeriksaan di atas, ujian air kencing atau darah mungkin dilakukan untuk menentukan anda hamil atau sebaliknya.


7 Cara Menghilangkan Panau Dalam Masa 1 Hari, Rahsianya, Kena Kerap Mandi!

Selain jerawat dan jeragat
, ada banyak lagi masalah yang biasa terjadi pada kulit termasuk
panau badan
 atau
panau muka
sekali gus menjejaskan kecantikan serta keyakinan diri. Persoalannya, wujudkah sebarang cara menghilangkan panau dalam sehari?

Untuk mendapatkan lebih banyak informasi Kesihatan Kulit, anda juga boleh klik
di sini
.

Apa maksud, punca dan kesan panau?

Untuk pengetahuan anda semua, panau merupakan kondisi di mana
 kulit muncul tompok-tompok
 jelas dan pucat yang berwarna putih, perang, coklat, hitam atau merah jambu.

Tompok ini juga berbentuk bulat atau bujur dan kadangkala boleh bercantum sesama sendiri yang menyebabkan ia kelihatan lebih besar serta luas seakan ‘peta dunia’ pada kulit.

Kondisi yang juga dikenali dengan nama
Tinea versicolor
ini didalangi oleh infeksi yis akibat kulat dari genus
Malassezia
. Kulat ini biasa menyerang kawasan kulit yang
 terdapat banyak penghasilan minyak
 seperti muka, leher, kepala, dada dan belakang badan.

Tidak hanya akan menjejaskan tahap penampilan, jangkitan kulat ini turut
 mungkin akan memicu kegatalan
 pada sekitar kawasan kulit yang terjejas akibat masalah panau tersebut.

Dalam usaha bagi merawat kondisi ini, anda perlu mencari
ubat panau yang paling berkesan!

Ini cara menghilangkan panau dalam sehari!

Mungkin ramai individu yang menyangka bahawa masalah ini boleh datang dan bakal pergi secara sendiri seiring dengan waktu. Ya, tanggapan ini mungkin juga tidak salah sama sekali.

Baca lagi artikel berkaitan:

Bukan Hanya Di Badan, Benarkah Panau Juga Boleh Muncul Pada Alat Sulit?

Cara Hilangkan Panau Di Muka Moden VS Tradisional, Mana Lebih Berkesan?

4 Kaedah Tradisional Ini Katanya Boleh Hilangkan Panau, Berkesan Ke?

Sebenarnya, wujud banyak cara yang individu
 boleh cuba jika ada masalah panau
 seperti di bawah:

#1. Mengambil ubat topikal (sapu)

Pertama, anda perlu mendapatkan
ubat topikal dalam bentuk krim atau salap
 dalam usaha untuk menghapuskan kulat punca kondisi ini sekali gus menyingkirkan panau dari kulit anda.

Sama ada daripada jenis
selenium sulphide
,
propylene glycol
, ramuan
terbinafine
atau kumpulan
azole
, kesemuanya mungkin mampu untuk mengurangkan serta menghilangkan panau.

#2. Mengambil suplemen oral (makan)

Meskipun sehingga kini masih belum ada sebarang ubat oral khusus bagi merawat masalah panau, anda masih boleh mengambil suplemen
vitamin C, D, E dan K yang bagus untuk kulit
.

Suplemen lain seperti alfalfa turut bakal membantu menguatkan sistem imun tubuh badan lantas meminimumkan risiko untuk individu mendapat jangkitan kulat punca masalah panau.

#3. Kena mandi dengan lebih kerap?

Ramai orang sangka bahawa panau akan berlaku akibat mandi ketika badan sedang berpeluh dan ini sama sekali tidak benar!
Sebenarnya, lebih kerap mandi
 tidak kira di saat badan sedang kering atau penuh peluh itu bagus untuk menghambat kulat daripada terus merebak.

Cara menghilangkan panau #4. Bawang putih

Dari kaca mata perubatan tradisional pula, bawang putih adalah penawar panau yang amat bagus kerana ia memiliki sifat antikulat semula jadi yang
sudah tentu boleh mengubati masalah
 ini.

Caranya, anda hanya perlu menyapukan ekstrak bawang putih yang telah ditumbuk atau dihancurkan, di atas kawasan kulit berpanau. Anda mungkin dapat lihat kesan positif dalam tempoh singkat.

Cara menghilangkan panau #5. Lidah buaya

Selain di atas, gel lidah buaya atau aloe vera adalah antara pelopor kepada
 penawar masalah kulit tradisional
 yang paling popular dan isu panau juga mungkin boleh diselesaikan dengan gel ini.

Apa yang anda perlu lakukan adalah sapukan gel tumbuhan ini pada kawasan kulit berpanau dan biarkan seketika. Ulang proses ini beberapa kali dalam sehari untuk dapatkan hasil yang bagus.

#6. Menyapukan lengkuas @ halia

Mungkin masih ramai yang keliru di antara lengkuas dengan halia sedangkan kedua-duanya boleh menjadi cara menghilangkan panau secara tradisional lantas menyelesaikan masalah kulit ini.

Alasannya, kedua-dua tumbuhan ini turut memiliki sifat antikulat yang boleh
membantu melawan jangkitan kulat punca panau
. Caranya, individu cuma perlu memotong dan menyapu lengkuas atau halia ke atas kulit yang bermasalah panau dan lihat kesannya.

#7.
Masker
dari aneka bahan dari dapur

Cara menghilangkan panau dalam sehari yang terakhir pula adalah dengan menggunakan
masker
yang diperbuat daripada aneka bahan dari dapur seperti yogurt, mentega, kunyit dan cendana.

Ini kerana bahan-bahan tadi boleh menjadi ‘agen’ untuk membunuh kulat punca panau sekali gus
membantu merawat masalah kulit berpanau
 dalam masa yang amat singkat (sehari atau lebih).

Konklusinya,
panau muka
 dan
 panau badan
itu memang akan menjejaskan tahap kecantikan kulit dan keyakinan diri anda. Jadi, gunakan cara di atas untuk hilangkan ia dengan cepat ya!


Kenapa Wujudnya Ubun-ubun Pada Kepala Bayi? Ini 3 Sebab UTAMA!

Pernah tersentuh atau terpegang kepala bayi? Jika pernah, sudah tentu anda akan perasan bahawa terdapat satu bahagian yang lembut pada kepalanya bukan?. Untuk pengetahuan anda, bahagian inilah yang dikenali sebagai ubun-ubun bayi!

Detik-detik kelahiran bayi

Kelahiran bayi merupakan suatu detik yang amat ditunggu oleh pasangan ibu bapa setelah sekian bulan menunggu. Usai sahaja kelahirannya, ibu bapa sudah pasti tidak sabar lagi untuk
memegang, mengendong dan mendukung bayi
 yang sangat comel itu bukan?

Namun begitu, anda mungkin akan berasa bimbang dengan bahagian pada kepala bayi yang sangat lembut terutamanya bagi
ibu bapa yang baharu
. Ini akan menyebabkan ibu bapa berfikir sama ada bahagian tersebut boleh disentuh atau tidak?

Usah khuatir, Hello Doktor akan membantu anda menjawab persoalan ini!

Apakah itu ubun-ubun bayi?

Buat anda yang belum tahu, bahagian lembut pada kepala bayi ini dinamakan ubun-ubun atau nama saintifiknya fontanel. Terdapat dua bahagian fontanel pada kepala
bayi yang baharu lahir
 iaitu:

Fontanel posterior

Fontanel posterior berada pada bahagian belakang kepala bayi dan berbentuk segi tiga. Fontanel ini lebih kecil berbanding fontanel anterior. Selain itu, fontanel ini agak sukar untuk dirasakan oleh ibu bapa dan kebiasaannya akan tertutup sendiri apabila bayi mula mencecah usia 6 minggu.

Fontanel anterior

Fontanel anterior berada pada bahagian atas kepala bayi dan berbentuk seperti layang-layang. Fontanel ini lebih besar berbanding fontanel posterior. Selain itu, fontanel ini sangat mudah untuk dirasa oleh ibu bapa dan tidak akan tertutup dengan sempurna sehingga
bayi mula mencecah usia 18 bulan
.

Mengapa bayi mempunyai ubun-ubun?

Sekarang kita sudah tahu bahawa setiap bayi akan lahir dengan satu bahagian lembut pada kepala yang dikenali sebagai ubun-ubun. Persoalannya, kenapa ia wujud? Adakah terdapat tujuan di sebalik kewujudannya?

#1. Memudahkan proses kelahiran bayi

Sebenarnya, ubun-ubun atau fontanel ini berfungsi
memudahkan proses kelahiran bayi
. Kewujudan ubun-ubun ini sangat berguna bagi memudahkan tengkorak bayi yang hanya dihubungkan oleh tisu-tisu ini berubah bentuk apabila sedang melalui jalan keluar ketika kelahiran melalui saluran faraj sekiranya bersalin secara normal.

Seperti yang sedia maklum, bahagian kepala bayi merupakan bahagian yang paling besar pada anggota badan bayi. Oleh itu, dengan kaedah semula jadi ini bayi akan lebih mudah untuk keluar. Anda tidak perlu risau kerana lama-kelamaan, tulang-tulang ini akan bertemu dan bercantum lalu akan tertutup pada satu ketika nanti.

#2. Memberi ruang untuk otak bayi berkembang

Bahagian lembut yang dipanggil ubun-ubun atau fontanel ini juga berfungsi memberi ruang untuk otak bayi berkembang. Menurut kajian yang pernah dilakukan, otak bayi akan
mengalami perkembangan yang paling pesat ketika dua tahun pertama bayi
 anda.

Oleh itu, gunakan masa ini untuk memberi nutrisi yang secukupnya kepada bayi agar otak bayi anda boleh berkembang dengan sepenuhnya.

#3. Memberi petunjuk tentang tahap kesihatan bayi

Selain daripada dua sebab di atas, ubun-ubun atau fontanel pada bahagian kepala bayi boleh menjadi petunjuk atau indikator tentang tahap kesihatan bayi.

Sebagai contoh, sekiranya bahagian ini mendap, ia mungkin menunjukkan simptom bayi mengalami dehidrasi manakala jika bahagian ini kembung, ia mungkin menunjukkan simptom bayi menghidapi meningitis.

Dengan cara ini, ibu bapa boleh mengetahui serba sedikit mengenai keadaan kesihatan bayi dengan melihat kepada keadaan bahagian ini. Namun, anda sebaiknya merujuk kepada doktor untuk lebih kepastian.

Normal atau tidak ubun-ubun berdenyut?

Ya, bahagian ini memang akan berdenyut seperti jantung. Jika anda perhatikan dengan lebih terperinci, denyutan pada bahagian ubun-ubun ini sebenarnya berdenyut serentak dengan
degupan jantung bayi
.

Perkara ini sebenarnya anormal kerana terdapat pembuluh darah yang berdenyut di bahagian ubun-ubun. Apabila menginjak dewasa, ubun-ubun ini akan mula tertutup sendiri dan denyutan tersebut tidak dapat dirasa lagi.

Benar atau tidak ubun-ubun boleh berubah bentuk?

Sudah menjadi mitos bagi kalangan ibu bapa terutamanya ibu bapa baharu yang mempercayai bahawa ubun-ubun bayi boleh berubah bentuk sekiranya diletakkan dengan pelbagai tekanan.

Sebenarnya mitos ini juga ada benarnya. Sebagai ibu bapa, anda perlu untuk lebih berhati-hati ketika memandikan atau membaringkan bayi. Jangan memicit atau menekan bahagian ini dengan terlalu kuat untuk mengelakkan sebarang perkara yang tidak diingini!

Selain itu, penggunaan aksesori pada bahagian kepala seperti topi, bandana atau skaf perlu dipakai dengan berhati-hati. Pakaikan aksesori ini di bahagian yang agak jauh dari ubun-ubun bayi seperti dahi.

Sekiranya anda terlihat perubahan bentuk yang agak mencurigakan terhadap ubun-ubun bayi anda, segera bawa anak anda berjumpa doktor. Walaupun kelihatan remeh, perkara-perkara sebegini wajar ibu bapa elakkan bagi memastikan
perkembangan bayi anda yang lebih terjamin
!

Konklusi

Kesimpulannya, setiap bayi yang dilahirkan normal akan mempunyai ubun-ubun. Ia sebenarnya bukan satu kecacatan sebaliknya satu kemestian yang perlu wujud untuk memudahkan
proses kelahiran dan perkembangan bayi
. Jadi, tiada apa yang ibu bapa perlu risau tentangnya.

Setiap perkara yang tercipta dan terjadi, pasti ada tujuannya. Demikianlah ciptaan tuhan yang Maha Esa. Indah bukan?


Patah Jari Kaki

Definisi

Apa itu Patah Jari Kaki?

Jari kaki patah biasanya berlaku apabila anda menjatuhkan sesuatu di kaki anda atau apabila jari kaki anda tersadung pada sesuatu.

Dalam kebanyakan kes, jari kaki patah boleh dihalang pergerakannya dengan melekatkannya dengan pita pelekat pada jari kaki di sebelah. Tetapi jika keretakannya teruk – terutamanya jika ia melibatkan ibu jari kaki anda – anda mungkin memerlukan kas plaster atau mungkin pembedahan untuk memastikan jari kaki anda yang patah sembuh dengan betul.

Rawatan jari kaki patah kebanyakannya boleh sembuh dengan baik, biasanya dalam tempoh empat hingga enam minggu. Kadangkala, bergantung kepada lokasi tepat kecederaan dan keterukannya, jari kaki yang patah mungkin dijangkiti atau menjadi lebih terdedah kepada osteoartritis pada masa akan datang.

Apakah kebarangkalian Patah Jari Kaki?

Keadaan ini adalah lazim. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Patah Jari Kaki?

Tanda-tanda umum bagi jari kaki patah adalah:

Rasa sakit

Bengkak

Warna menjadi pucat

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Patah Jari Kaki?

Dalam kebanyakan kes, jari kaki patah berlaku apabila anda menjatuhkan sesuatu yang berat pada kaki anda atau apabila jari kaki anda tersadung pada sesuatu yang tetap dan keras.

Faktor-faktor Risiko

Apakah yang meningkatkan risiko saya kepada Patah Jari Kaki?

Sila berbincang dengan doktor anda untuk mendapatkan maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Patah Jari Kaki didiagnosis?

Seorang doktor akan bertanyakan beberapa soalan untuk menentukan bagaimana jari kaki itu cedera. Kemudian doktor akan memeriksa kaki yang cedera serta memastikan tiada kecederaan lain.

Adalah terbaik untuk segera mendapatkan perhatian perubatan, tidak lama selepas kecederaan berlaku untuk memastikan rawatan dan penyembuhan yang betul boleh berlaku.

Seorang doktor boleh mengambil x-ray untuk melihat jika jari kaki yang tercedera itu retak atau patah.

X-ray tidak semestinya diperlukan untuk membuat diagnosis jari kaki patah, terutamanya jika kecederaan berlaku pada salah satu jari kaki yang lebih kecil.

Bagaimana pesakit Patah Jari Kaki dirawat?

Ubat-ubatan

Kesakitan yang berkaitan dengan keretakan jari kaki yang sedikit biasanya boleh dilegakan dengan ubat-ubatan belian kaunter seperti ibuprofen (Advil, Motrin IB, dan lain-lain), naproxen sodium (Aleve) atau acetaminophen (Tylenol, dan lain-lain). Ubat penahan sakit yang lebih kuat boleh ditetapkan oleh doktor jika kesakitan dari keretakan anda menjadi lebih teruk.

Pengurangan

Sekiranya fragmen tulang anda yang pecah/patah tidak dapat disesuaikan semula dengan baik, doktor anda mungkin perlu memanipulasi serpihan-serpihan itu semula ke dalam kedudukan yang sepatutnya – suatu proses yang disebut reduksi (
reduction
). Dalam kebanyakan kes, ini boleh dilaksanakan tanpa membuat potongan pada kulit anda. Pek ais atau anestetik yang disuntik boleh digunakan untuk melalikan jari kaki anda.

Menghalang pergerakan

Untuk sembuh dengan baik, tulang yang patah mesti dihalang pergerakannya supaya kedua-dua bahagian hujungnya dapat bersatu kembali. Contohnya termasuklah:

Buddy taping
. Sekiranya anda mengalami jari kaki patah yang sedikit di mana-mana jari kaki anda yang lebih kecil, doktor anda hanya boleh membalut jari kaki yang cedera ke jari kaki lain di sebelahnya. Jari yang tidak tercedera akan bertindak seperti penyangga. Sentiasa letakkan beberapa kain kasa di antara jari kaki sebelum merapatkannya bersama-sama untuk mengelakkan kerengsaan kulit.

Memakai kasut bertapak keras. Doktor anda mungkin akan memberi preskripsi untuk kasut pasca pembedahan, yang mempunyai bahagian bawah tapak yang kaku dan bahagian atas tapak lembut, yang ditutup dengan jalur pengikat fabrik. Ini boleh menghalang kaki anda dari melentur dan memberikan lebih banyak ruang untuk menampung bahagian yang bengkak.

Sekiranya serpihan jari kaki anda yang patah tidak akan melekat bersama, anda mungkin memerlukan kas pendakap kaki.

Pembedahan

Dalam sesetengah kes, pakar bedah mungkin perlu menggunakan pin, plat logam atau skru untuk mengekalkan kedudukan tulang anda semasa penyembuhan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Patah Jari Kaki?

Gaya hidup dan kaedah pengubatan sampingan yang berikut mungkin membantu anda menangani jari kaki patah:

Menaikkan posisi kaki dan pek ais boleh membantu mengurangkan bengkak dan kesakitan.

Tampung kaki anda meninggi ke atas jika boleh supaya bahagian kecederaan anda lebih tinggi daripada jantung anda.

Jika anda menggunakan pek ais, balutkannya dengan tuala supaya ia tidak bersentuh langsung dengan kulit anda, dan gunakannya hanya selama 20 minit dalam satu masa.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bahaya Jika Berat Badan Naik Berlebihan semasa Hamil

Sebenarnya, agak mencabar untuk mematuhi panduan kenaikan berat badan semasa hamil, terutama jika anda tidak pernah mengidam untuk makan banyak karbo sepanjang hidup anda. Apatah lagi apabila sana sini orang menggalakkan anda ‘makan untuk dua orang’ semasa hamil.

Akan tetapi, kenaikan berat badan yang keterlaluan semasa hamil juga boleh meletakkan anda pada risiko komplikasi kelahiran, seperti kelahiran c-section dan bayi pramatang. Dan, walaupun jika anda memang terlebih berat badan atau obes semasa awal kehamilan, anda perlu mengekalkan kenaikan berat badan yang disarankan semasa hamil untuk mengurangkan risiko anda mendapat masalah kesihatan seperti gestational diabetes (kencing manis semasa hamil) dan pre-eklampsia.

Sakit belakang, sakit kaki dan vena varikos

Bukan semua wanita akan merasai simptom kehamilan yang menjengkelkan seperti vena varikos, sengal-sengal sendi, dan pedih hulu hati. Lebihan berat badan boleh meletakkan tekanan pada keseluruhan tubuh badan anda, menjadikan darah dan cecair sukar bergerak di dalam, dan anda juga mengalami kesukaran pergerakan. Ini boleh mencetuskan penyakit seperti kejang kaki, buasir, sakit belakang, keletihan fizikal, dan banyak lagi.

Gestational diabetes

Wanita yang naik berat badan terlalu banyak semasa hamil adalah lebih cenderung untuk mendapat gestational diabetes, iaitu keadaan bahaya di mana badan anda tidak boleh menghasilkan cukup insulin untuk menyeimbangkan tahap glukos dalam darah anda. Berita baiknya ialah kebanyakan ibu yang ada kencing manis semasa hamil tidak akan kekal mendapat diabetik selepas bayi lahir. Bagaimanapun, apabila didiagnosis dengan keadaan ini boleh meletakkan anda pada risiko yang tinggi sekali lagi untuk mengalaminya semasa kehamilan yang akan datang dan juga mendapat diabetes jenis 2 di kemudian hari.

Jangkitan

Wanita yang obes semasa hamil adalah berisiko untuk mendapat jangkitan saluran kencing (UTI). Obesiti juga meningkatkan risiko jangkitan selepas bersalin (postpartum), sama ada bayi anda dilahirkan secara normal ataupun pembedahan C-section.

Komplikasi semasa bersalin

Proses kelahiran akan menjadi lebih sukar jika bayi anda terlalu besar. Dan, bayi yang berat juga cenderung mendapatkan distosia bahu, iaitu keadaan di mana bahu bayi lebih besar daripada kepalanya, menjadikan kelahiran normal amat menyakitkan.

Melahirkan bayi secara pembedahan C-section bukanlah teruk sangat –  malahan, sesetengah wanita ada yang memang merancang untuk bersalin secara pembedahan – tetapi ia boleh membantutkan penghasilan susu dan melambatkan masa pemulihan selepas bersalin anda.

Bermasalah untuk kembali langsing

Selepas selamat melahirkan bayi, anda memerlukan masa berbulan-bulan untuk menurunkan berat badan, malahan mungkin lebih lama untuk kembali kurus. Meskipun anda menyusukan bayi, anda masih perlu berusaha lebih keras untuk membuang lemak-lemak yang berlebihan.

Bayi anda terkena tempiasnya

Bayi yang lahir daripada ibu yang berlebihan berat badan akan berisiko tinggi mengalami obesiti semasa alam kanak-kanaknya dan juga mengalami sindrom metabolik.

Kenaikan amaun berat badan yang betul semasa hamil bergantung kepada berapa berat anda sebelum mula hamil. Berbincanglah dengan doktor anda untuk mendapatkan amaun yang betul untuk anda.


Oh...Dalam Diam Pasangan TENGOK Pornografi, Ketahui Apa yang Patut Anda Lakukan

Perasaan anda mungkin bercampur aduk tidak keruan apabila secara tak sengaja mendapati pasangan anda sedang menonton pornografi. Rasa marah kerana berasa ‘diduakan’, serta rasa sedih dan kecewa mahupun tertanya apa yang membuatkan pasangan anda tergamak berbuat sedemikian. Jadi, bagaimanakah cara bijak untuk menghadapi keadaan ini?

Tahan emosi sewaktu menemui pasangan menonton pornografi

Hal pertama yang perlu anda lakukan setelah pasangan anda tertangkap menonton filem lucah adalah tetap tenang dan jangan panik. Jika ada rasa ingin mengamuk, segera redakannya dengan memejamkan mata dan menarik nafas perlahan dalam hitungan 10 secara perlahan-lahan.

Ledakan amarah anda hanya akan membuat pasangan semakin defensif dan beralasan hingga akhirnya dia pun turut menjadi marah. Dengan demikian, masalah tidak akan selesai dan anda tidak akan mendapat jawapan yang anda inginkan.

Ingat bahawa anda bukanlah sedang menyiasat dan menghukum pencuri yang tertangkap. Pada pasangan anda, anda yang salah datang pada waktu yang kurang tepat. Meskipun geram, ingat, bahawa dia tetap pasangan anda dan anda berdua sudah pun berjanji melalui susah dan senang bersama.

Luahkan perasaan anda dengan tenang

Meskipun begitu, tetap tenang bukan bererti anda hanya mendiamkan diri dan bersikap seolah tidak mengetahui apa-apa hingga akhirnya memendam rasa. Setelah meminta pasangan mengemas diri, ajak dirinya untuk berbicara dari hati ke hati.

Anda boleh bertanyakan apa puncanya menonton porno dan meminta jawapan jujur. Anda juga berhak menyampaikan kepada pasangan anda bahawa anda berasa sakit hati, kecewa, atau sedih melihatnya berbuat sedemikian.

Cuba untuk menyampaikan pertanyaan dan keluh kesah anda dengan tenang, bukan bertujuan provokasi. Jangan pula tunjukkan raut wajah yang penuh emosi meluap-luap, meskipun anda mungkin kecewa separuh mati.

Dengarkan baik-baik jika pasangan anda ingin membela dirinya, tanpa memotong perbicaraannya. Sampaikan padanya keinginan anda untuk membincangkan hal ini untuk meminta penjelasan darinya dan sekaligus untuk mencari solusi terbaik demi kebahagiaan bersama.

Pasangan menonton porno, bukan salah anda

Malangnya, menonton porno telah menjadi sesuatu perkara yang normal bagi lelaki (serta wanita) zaman moden. Bahkan sesetengahnya tidak lagi segan silu mengaku menonton filem lucah serta beranggapan orang lain juga melakukan perkara yang sama.

Keinginan seksual adalah dorongan manusia yang normal. Dengan kemudahan internet, godaan untuk melihat aktiviti seksual ini menjadi kian dipermudahkan. Tetapi hanya kerana manusia mempunyai dorongan seksual, tidak bermakna semua orang patut menonton porno dan kegiatan ini sihat untuk mereka.

Meskipun normalisasi pornografi sangat melata dalam masyarakat, anda dan pasangan anda patut tahu bahawa ini bukanlah budaya sihat, bahkan menurut kajian sains sekalipun. “Porn kills love”, pornografi membunuh cinta, demikianlah tema yang pernah ditekankan dalam gerakan anti-pornografi
Fight The New Drug
.

Pornografi tidak menunjukkan sentuhan penuh cinta, kasih-sayang dan persetujuan untuk hubungan seksual. Sebaliknya pornografi kebiasaannya dipenuhi keganasan, aksi menyakitkan dan orgasma yang dibuat-buat.

Anda perlu menyatakan dengan jelas bahawa perkara ini tidak sepatutnya berulang dan anda mahu pasangan anda meninggalkannya. Sebagai permulaan, meskipun menyakitkan, anda mungkin perlu bersedia jika pasangan anda mengambil masa untuk meninggalkan tabiatnya. Mereka juga mungkin memahami kekecewaan anda tetapi tetap melakukannya di belakang anda sebelum perlahan-lahan meninggalkannya. Nyatakan kepada pasangan anda bahawa ini menyukarkan anda mempercayainya dan anda mahu kepercayaan tersebut dibina kembali dengan usaha pasangan anda untuk meninggalkannya.

Anda juga boleh mencadangkan pelbagai aktiviti luar bersama yang boleh anda lakukan dengan pasangan untuk mengalihkan perhatiannya daripada hasrat menonton pornografi, di samping menghabiskan waktu berduaan.

Ketagihan pornografi perlu dirawat

Filem porno tidak semestinya menjadi petanda bahawa rumah tangga anda bermasalah. Namun, jika pasangan sudah menunjukkan “simptom-simptom” seperti ini:

Pasangan lebih memilih menonton pornografi berbanding berhubungan seks dengan anda.

“Hobinya” membuatkannya culas dalam tanggungjawab harian.

Pasangan sukar terangsang tanpa video porno.

Pasangan selalu menyembunyikan sesuatu dan menggunakan pelbagai alasan untuk menonton video porno.

Pasangan menolak untuk membicarakan tentang video porno yang ditontonnya.

Anda mungkin perlu bantuan dengan ahli terapi atau konsultan rumah tangga untuk menyelesaikan masalah ini. Jangan menyembunyikan masalah ketagihan pornografi kerana ia boleh merosakkan rumah tangga anda.

Ingat, menyukai hubungan seksual dan intimasi adalah normal sedangkan menggemari pornografi bukanlah normal. Jangan terkeliru antara keduanya.


5 Fakta Yang Anda Perlu Tahu tentang Sheet Mask

Sheet mask
 atau masker kertas merupakan sebuah inovasi hebat dalam produk penjagaan dan kecantikan yang muncul beberapa tahun lalu. Dengan hanya melekatkan masker kertas nipis berisi formula cair, produk ini dikatakan boleh mencerahkan, melembapkan, bahkan mengatasi masalah garis halus pada kulit muka.

Selain itu, penggunaan sekali pakai dan harganya yang berpatutan menjadikannya pilihan praktial wanita yang tidak perlu menyusahkan diri dengan menyapu masker biasa. Namun, benarkah masker kertas ini berkesan dan selamat bagi kulit?

Fakta sekitar sheet mask

1. Tidak sama dan tidak dapat menggantikan manfaat daripada masker biasa

Meskipun kedua-duanya masker,
sheet mask
 tidak sama kandungan dan khasiatnya dibandingkan dengan masker sapuan biasa.
Sheet mask
 juga tidak dapat membersihkan muka dan menyingkirkan sel kulit mati sebaik masker biasa.

Namun, sebagian besar masker kertas ini ditambah dengan kandungan vitamin, asid amino dan mineral, yang sangat baik untuk penjagaan muka.

2. Teruskan penggunaan serum dan produk penjagaan muka yang lain

Walaupun sudah diisi dengan pelbagai jenis vitamin dan mineral, bukan bererti anda tidak perlu menggunakan produk penjagaan muka yang lain.
Sheet mask
 ini tidak melembapkan muka sepanjang hari.

Oleh itu, anda tetap memerlukan produk penjagaan muka yang lain seperti pelembap, krim penghalang matahari, atau serum khas.

3. Sheet mask bagus untuk melembapkan kulit muka

Walaupun terdapat pelbagai dakwaan terhadap manfaatnya mengatasi masalah jerawat, mengurangkan minyak berlebih, dan masalah lain, yang pasti masker ini paling berkhasiat untuk melembapkan kulit muka anda.

Sementara itu, belum ada kajian klinikal yang mampu membuktikan kalau masker kertas ini mampu merawat masalah kulit. Masker ini hanya terbukti elok dalam meningkatkan kadar air dan oksigen pada kulit muka yang kering. Ini menjadikan kulit muka anda lebih lembut dan halus setelah menggunakannya.

4. Kurang sesuai untuk muka berjerawat

Disebabkan masker ini boleh mengubah suhu kulit muka secara tiba-tiba karena kandungan airnya, masker ini kurang sesuai digunakan bagi mereka yang mengalami masalah jerawat. Hal ini disebabkan ketika suhu muka meningkat, masker ini boleh  meningkatkan jumlah bakteri pada permukaan kulit yang menyebabkan jerawat semakin teruk.

Bagi mereka yang mempunyai kulit muka berjerawat dan berminyak, uji dahulu masker ini sehari sebelumnya. Caranya dengan melekatkan masker pada pipi dan lihat jika terjadi keradangan atau tidak. Jika tiada masalah yang timbul keesokan harinya, anda boleh meneruskan pemakaian. Namun jika tidak, hentikan penggunaannya dan beralih kepada masker lain.

5. Ketahui cara memakainya

Sheet mask
 ini pada tersedia pada satu ukuran saja untuk semua jenis bentuk muka. Tetapi tidak semua orang mempunyai bentuk muka yang sama seperti bentuk masker kertas ini. Untuk memakai dengan betul, lekatkan daripada kening anda dahulu, kemudian ke mata, hidung, lalu ratakan pada kiri dan kanan dahi atau pipi. Setelah itu, sesuaikan dengan kedudukan bibir sampai ke dagu. Pasang
sheet mask
 ini sambil berbaring untuk pemakaian yang lebih selesa dan tepat pada wajah anda.


Kluster Scotland? Ashraf Muslim Positif, Puteri Aishah Sah Bebas Jangkitan COVID-19!

Untuk mendapatkan lebih banyak info tentang coronavirus di Malaysia, sila dapatkannya di sini.

Baru-baru ini, kedengaran berita berkenaan beberapa orang artis tempatan yang telah disahkan positif jangkitan COVID-19.

Namun ada juga di antara mereka yang pergi membuat ujian saringan
 dan disahkan negatif jangkitan tersebut.

Sebelum itu, ikuti statistik semasa kes COVID-19 Malaysia di bawah ini.

[covid_19]

Ashraf Muslim sah dijangkiti COVID-19

 View this post on Instagram

Assalamualaikum…Tanggal 12hb April 2020 menjadi jawapan bagi AM ttg keputusan Sample covid19. Yer.. saya dijangkiti virus Covid19. Sewaktu itu walaupun sebak didada bila mendapat tahu jawapan tapi saya redha dgn pilihan Allah.. ada hikmah disebaliknya. Dtg perasaan nervous dan mcm2 perasaan timbul bila masuk dalam ambulance.. (itu yg sampai berpeluh2 tu). Maafkan saya ahli keluargaku, sahabat2 dan rakan-rakanku. Dan please tolong doakan yg baik utk saya dan pesakit-pesakit disini dan juga kita semua, semoga Allah jauhkn wabak ini dan tidak berterusan lagi serta sihatkan kita semua. Disini juga saya memohon maaf kepada rakan-rakan wartawan yg cuba menghubungi saya sebelum ini, yerlah..harap faham dgn situasi saya sekarang ni. Tak lupa juga pada frontliners doktor2, MA, nurse2 dan mereka yg terlibat , terima kasih u all are our hero.. and to mama, ibu , sarah, adam, anas dan safiyyah doakan ayah sungguh-sungguh supaya clear dr covid ni cepat yer.. supaya kita dapat jumpa ramai-ramai. Ayah rindu sangat.. tp jangan risau yer ayah ok kat sini sihat dan bole solat dan baca quran mcm biasa. Sama-sama kita berperasangka baik pada Allah.. hanya DIA yg berikan penyakit dan dari DIA jua yg memberikan kita kesembuhan.. Allahualam. Assalamualaikum wbt.

A post shared by
 Ashraf Muslim
 (@ashrafmuslim) on
Apr 14, 2020 at 9:21pm PDT

Baru-baru, pelakon terkenal Ashraf Muslim telah disahkan dijangkiti virus COVID-19. Ashraf Muslim berkongsi berita mengenai perkembangan semasa dirinya itu melalui hantaran di akaun Instagram miliknya.

Ashraf Muslim disahkan positif jangkitan ini
setelah pulang daripada penggambaran drama bersiri Demi yang telah dijalankan di Inverness, Scotland pada 31 Mac yang lalu.

Sebelum ini, aktres Puteri Aishah yang turut bersama kru penggambaran drama Demi ini juga telah disahkan positif jangkitan COVID-19.

Artikel berkaitan:

Masih Belum Terlambat Untuk Mencegah, Ada 16 CARA BERKESAN Elak Jangkitan COVID-19

16x Pegang Muka Sendiri Dalam Sehari, Ia Mungkin Punca Jangkitan COVID-19!

Ashraf Muslim memohon maaf kepada semua pihak terutamanya peminat dan pihak media kerana bertindak mendiamkan diri sebelum ini berkenaan status semasa dirinya setelah pulang dari Scotland.

Pelakon itu memberitahu, dia mula mengetahui keputusan ujian saringan COVID-19 yang telah dijalaninya pada 12 April yang lalu.

Pada masa yang sama, Ashraf Muslim tidak mendedahkan lokasi di mana dia menjalani kuarantin dan juga mendapatkan rawatan.

Difahamkan bahawa sehingga setakat ini, 8 orang kru penggambaran tersebut termasuklah pengarahnya Rahila Ali juga
telah disahkan positif dijangkiti virus COVID-19
.

Ashraf Muslim dapatkan rawatan, Puteri Aishah bebas jangkitan COVID-19

Dalam perkembangan terbaharu, pelakon Puteri Aishah yang sebelum ini dikuarantinkan di Hospital Sungai Buloh akibat positif COVID-19, telah disahkan bebas jangkitan virus itu.

Sebelum ini, dia telah disahkan positif jangkitan itu sejurus pulang dari penggambaran yang sama dengan Ashraf Muslim di Scotland.

“Lepas 11 hari dalam wad di Hospital Sungai Buloh, pagi tadi pukul 12 pagi Puteri buat
second swab
, dalam tenghari tadi
nurse
 kata Puteri negatif!
You are free from COVID-19
!,’ luah Puteri Aishah dalam entri terbaharunya di akaun Instagram.

Puteri Aishah turut merakamkan ucapan terima kasih dan penghargaannya kepada semua petugas kesihatan yang merawatnya semasa di hospital dan juga orang ramai yang mendoakan kesembuhannya.

Sementara Ashraf Muslim positif, Ben Amir negatif jangkitan

Ben Amir merupakan salah seorang artis yang turut serta dalam penggambaran drama Demi di Inverness, Scotland bersama-sama Puteri Aishah dan juga Ashraf Muslim.

Namun begitu, Ben Amir disahkan
negatif jangkitan tersebut setelah menjalani kuarantin di rumah
 dan ujian pemeriksaan di sebuah hospital swasta di Damansara.

Artikel berkaitan:

Sebelum ini, dikhabarkan Ben Amir telah pulang lebih awal ke tanah air dari Scotland pada 27 Mac yang lepas berbanding kru penggambaran yang lain.

Ummi Nazeera, Uqasha Senrose jalani ujian COVID-19 secara
 drive thru

Selepas pulang dari bercuti di luar negara, pelakon
Ummi Nazeera telah mengkuarantinkan dirinya selama 14 hari
dan mengambil inisiatif menjalani ujian saringan COVID-19 di hospital swasta.

Pelakon Bisik Pada Langit ini memilih untuk melakukan ujian saringan secara
drive thru
 dan berkongsi pengalamannya menjalani ujian yang dijalankan dalam tempoh tidak kurang 10 minit sahaja.

https://www.instagram.com/p/B-bClltA50X/

Hasil keputusan, selebriti ini disahkan negatif jangkitan tersebut melalui satu entri di akaun Instagram miliknya.

Selain Ummi Nazeera, pelakon Uqasha Senrose turut menjalani ujian tersebut secara
drive thru
 di sebuah hospital di Kota Damansara.

Ini berikutan kerisauannya setelah mengalami demam yang berlanjutan dan
mempunyai suhu badan yang tinggi
.

Artikel berkaitan:

Tak Banyak Beza Antara Demam COVID-19 Dengan Demam Biasa, Sebab Itu Anda Perlu Lakukan Ini!

Tiada Simptom Tak Bermakna Anda Bebas Covid-19, Hati-hati Dengan Penyebar Virus Dalam Diam!

Walaupun sebelum ini doktor telah menyatakan dia hanya mengalami demam biasa, namun pemilik nama Nik Zaris Uqasha Nik Sen ini tetap melakukan ujian tersebut kerana bimbangkan kesihatan ahli keluarga lain yang tinggal bersamanya.

Kesimpulan

Artis-artis seperti yang dinyatakan di atas adalah antara contoh kepada masyarakat
untuk melakukan kuarantin sendiri sekiranya pulang dari luar negara
 atas sebarang alasan sekali pun, tidak kira kerja ataupun bercuti.

Selain itu, jika mempunyai simptom seperti demam, kita juga digalakkan pergi membuat ujian saringan untuk memastikan sebarang kemungkinan jangkitan pada peringkat awal.

Yang penting kita perlu bertanggungjawab dan jujur dengan sebarang sejarah perjalanan atau kunjungan ke mana-mana lokasi berisiko tinggi dengan jangkitan COVID-19.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Kecelaruan Personaliti Pinggiran (BPD)

Definisi

Apa itu Kecelaruan Personaliti Pinggiran (BPD)?

Kecelaruan Personaliti Pinggiran adalah gangguan personaliti namun tidak cukup untuk dikelaskan dalam gejala-gejala sakit mental. Ia merupakan gangguan emosi yang menyebabkan emosi tidak stabil, yang membawa kepada tekanan dan masalah-masalah lain. Pesakit-pesakit selalu merasakan perasaan mereka menyimpang, membuatkan mereka fikir yang diri mereka ini tidak bernilai dan cacat.

Apakah kebarangkalian Kecelaruan Personaliti Pinggiran (BPD)?

Sesiapa sahaja boleh mengalami Kecelaruan Personaliti Pinggiran, terutamanya ahli sukan. Penyakit ini boleh terjadi pada mana-mana peringkat umur. Anda boleh mengehadkan keupayaan anda mendapatkan penyakit ini dengan mengurangkan faktor-faktor risiko. Sila berunding dengan doktor anda untuk maklumat lanjut.

Simptom-simptom

Apakah simptom-simptom Kecelaruan Personaliti Pinggiran (BPD)?

Jika anda mempunyai sekurang-kurangnya lima daripada gejala-gejala berikut, anda memang mengalami Kecelaruan Personaliti Pinggiran:

Hubungan peribadi yang tidak stabil atau tertekan

Diri sendiri sedar bahawa diri sendiri masih tidak stabil dalam jangka masa yang panjang

Mengikut gerak hati

Ingin bunuh diri atau cederakan diri

Mood yang luar biasa

Rasa kosong

Marah yang ganas atau marah yang tidak dapat dikawal

Mungkin terdapat gejala-gejala dan tanda-tanda lain yang tidak disebut. Jika anda mempunyai sebarang soalan mengenai tanda-tanda ini, sila berunding dengan doktor anda.

Bila saya harus berjumpa doktor?

Anda patut berunding dengan doktor anda secepat yang mungkin jika anda rasa murung, kecewa atau ingin mencederakan diri sendiri atau yang lain. Jika anda bertangguh, anda berisiko terlepas daripada mendapatkan masa rawatan yang terbaik.

Punca

Apakah Punca Kecelaruan Personaliti Pinggiran (BPD)?

Doktor masih belum dapat menentukan punca sebenar Kecelaruan Personaliti Pinggiran. Pakar-pakar mempercayai jika menggabungkan faktor genetik, psikologi, sosial dan biologi boleh terjadinya penyakit ini.

Selain itu, Kecelaruan Personaliti Pinggiran menjadi lebih teruk jika digabungkan dengan gangguan neurologi yang lain seperti kemurungan, kebimbangan, penggunaan ubat dan gangguan mood.

Faktor-faktor Risiko

Apakah yang meningkatkan risiko saya kepada Kecelaruan Personaliti Pinggiran (BPD)?

Mereka yang selalu didera atau diabaikan ketika kanak-kanak senang mengalami Kecelaruan Personaliti Pinggiran berbanding masyarakat umum.

Tidak bermakna jika anda tidak mempunyai faktor-faktor risiko anda tidak akan mengalami penyakit ini. Faktor-faktor ini adalah faktor yang biasa dan sebagai rujukan sahaja. Anda patut berunding dengan doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kecelaruan Personaliti Pinggiran (BPD) didiagnosis?

Rawatan Kecelaruan Personaliti Pinggiran termasuklah terapi psikologi menggabungkan terapi tingkah laku kognitif. Psikoterapi boleh dilakukan oleh pakar psikiatri (iaitu doktor yang mahir dalam diagnosis dan rawatan bagi masalah mental dan emosi dan boleh menetapkan ubat) atau pakar psikiatri (seorang pakar yang bukan doktor perubatan, mahir dalam diagnosis dan rawatan bagi masalah mental dan perasaan tanpa preskripsi). Tujuan rawatan adalah untuk mengurangkan gejala dan perubahan tingkah laku pesakit untuk memulihkan hubungan dengan keluarga, rakan-rakan dan rakan sekerja.

Terapi tingkah laku kognitif lebih menumpukan kepada cara berfikir yang khusus apabila tibanya gejala gangguan personaliti pesakit. Terapi kognitif digunakan untuk memisahkan kaitan antara tekanan kerja dan tindak balas mental pesakit bagi agen-agen tersebut. Doktor anda akan menggabungkan kedua-dua terapi untuk menamatkan gangguan pesakit.

Beberapa ubat yang ditetapkan oleh doktor akan membantu para pesakit mengawal dorongan mereka dan memendekkan kes-kes neurosis (e.g., halusinasi, khayalan), membantu menstabilkan mood, atau mengurangkan gejala mood yang selalu berubah-ubah dan kemurungan.

Bagaimana pesakit Kecelaruan Personaliti Pinggiran (BPD) dirawat?

Pakar psikiatri akan mendiagnosis berdasarkan gejala-gejala yang disenarai di atas. Jika anda mempunyai gejala-gejala ini, doktor anda akan menjalankan darjah perubatan diagnostik dan dengan itu membantu anda memilih dan memohon masa terapi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kecelaruan Personaliti Pinggiran (BPD)?

Berikutnya merupakan gaya hidup dan rawatan sampingan di rumah yang boleh membantu anda mengatasi Kecelaruan Personaliti Pinggiran:

Fahami bahawa gangguan ini boleh membawa kepada masalah-masalah yang serius dalam perhubungan dengan keluarga dan orang-orang sekeliling.

Fahami bahawa penyakit ini bukannya skizofrenia, namun anda boleh mengalami kemurungan yang teruk.

Awasi bahawa ini boleh menjurus kepada hendak membunuh diri dan perlu dipantau.

Ikuti arahan doktor anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Skoliosis

Definisi

Apa itu Skoliosis?

Skoliosis adalah suatu keadaan apabila tulang belakang membengkok secara berlebihan pada arah yang tidak betul. Darjah lengkungan tulang belakang akan dikira dengan darjah sudut. Lebih luas sudut tersebut, lebih tinggi risiko skoliosis bertambah serius. Jika kanak-kanak yang sedang berada dalam fasa akhir tumbesaran dengan lengkungan tulang belakang tidak melebihi 30 darjah, maka mereka tidak perlu diselia secara teliti dan keadaan sebegini jarang bertambah teruk. Sekiranya lengkungan tulang belakang adalah antara 50 ke 75 darjah, doktor boleh menggunakan terapi yang bertenaga tinggi.

Skoliosis biasanya bermula pada umur kanak-kanak dan menjadi semakin teruk apabila semakin dewasa.

Apakah kebarangkalian Skoliosis?

Kebanyakan pesakit skoliosis bermula dari umur yang muda (bawah 10 tahun). Ianya boleh diatasi dengan mengurangkan faktor risiko anda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Skoliosis?

Kebanyakan kanak-kanak dengan skoliosis tidak mempunyai simptom tetapi mereka boleh menjadi bongkok ke suatu sisi, atau satu bahu lebih tinggi dari bahu yang lain sambil bongkok ke hadapan. Tambahan pula, pinggul kanak-kanak tersebut akan terbina dengan tidak seimbang dan/atau menyerong ke sebelah sisi.

Dalam kalangan orang dewasa, rasa sakit pada tulang belakang adalah tanda yang paling lazim bagi skoliosis pada tahap teruk. Antara tanda dan simptom lain adalah; pengurangan ketinggian, penaikan tulang rusuk atau pertukaran saiz pinggang yang bukan disebabkan oleh penambahan berat. Lebih banyak perubahan saiz pinggang, lebih teruk keadaan skoliosis itu.

Apabila tulang belakang anda membengkok dengan serius, anda akan merasai keletihan, sakit tulang belakang dan sesak nafas. Skoliosis juga boleh menyebabkan masalah emosi terutamanya pada golongan remaja.

Barangkali terdapat juga beberapa simptom yang tidak disenaraikan di atas. Jika anda mempunyai kebimbangan mengenai suatu simptom, sila rujuk doktor anda.

Bila saya harus berjumpa doktor?

Anda perlu temui doktor anda jika anda mengenalpasti sebarang simptom luar biasa terutamanya pada tulang belakang.

Jika didapati tulang belakang anda bengkok hanya sedikit, anda mungkin tidak akan perasan sebarang perubahan kerana ia kurang jelas, namun orang lain boleh nampak perubahan tersebut. Maka jika anda mendapati tulang belakang rakan atau kerabat anda tidak tegak walaupun sedang berdiri tegak, maka nasihatilah mereka untuk segera bertemu dengan doktor.

Punca

Apakah Punca Skoliosis?

Sebab-sebab bagi lengkungan skoliosis selalunya tidak dikenalpasti, namun faktor genetik mungkin mempunyai pengaruh besar. Skoliosis pada orang dewasa pula kebanyakannya disebabkan oleh masalah kongenital yang jarang berlaku seperti:

Kepanjangan kaki yang tidak sama;

Masalah kongenital pada tulang belakang;

Gangguan neurologi.

Faktor-faktor Risiko

Apakah yang meningkatkan risiko saya kepada Skoliosis?

Anda mungkin terdedah pada risiko skoliosis yang tinggi jika terdapat ahli keluarga anda yang turut menghidapi skoliosis.

Ramai orang percaya bahawa postur badan yang salah ketika berjalan, malnutrisi dan kaedah bersenam yang salah akan meningkatkan risiko skoliosis, namun ia tidak benar. Adapun begitu, walaupun faktor-faktor ini tidak menyebabkan skoliosis tetapi ia berpotensi mendedahkan anda kepada penyakit lain seperti degenerasi makular, keradangan mahupun kecederaan tulang belakang.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Skoliosis didiagnosis?

Para doktor mendiagnos skoliosis melalui pemeriksaan klinikal dan x-ray tulang belakang. Sekiranya ada x-ray tulang belakang daripada tempoh masa beberapa tahun sebelum ini, para doktor akan lebih mudah membuat perbandingan dan diagnosis yang lebih baik. Doktor anda juga mungkin menggunakan ukuran lengkungan skoliosis yang spesifik.

Bagaimana pesakit Skoliosis dirawat?

Tulang yang biasanya membengkok secara perlahan semasa tempoh tumbesaran tidak menghasilkan rasa sakit dan memerlukan rawatan. Bagi keadaan yang melengkung dan menghasilkan rasa sakit serta kecacatan, rawatan perlu dimulakan sesegera mungkin.

Walaupun tiada prosedur perubatan ataupun pemakanan yang boleh menyembuhkan bahagian yang bengkok, doktor akan menetapkan ubatan analgesik dan anti-keradangan jika anda tidak boleh tahan dengan rasa sakit tersebut.

Doktor akan mengambil imbasan x-ray secara berkala untuk menyelia proses skoliosis dan menggunakan wayar pendakap untuk mengelakkan bahagian yang bengkok menjadi lebih teruk, tetapi ia tidak boleh menyembuhkan bahagian yang bengkok tersebut. Wayar pendakap boleh mengurangkan keperluan pembedahan sebanyak 70% pada kanak-kanak.

Apabila lengkungan terbentuk atau mengakibatkan kesakitan yang teruk,maka anda perlu menghubungkan semula vertebra dengan pembedahan. Sebelum mencadangkan pembedahan, para doktor mestilah menyemak supaya sakit belakang tersebut tidak disebabkan oleh penyakit lain.

Senaman dan rangsangan elektrik terhadap otot pula tidak membantu mereka yang menghidapi lengkungan skoliosis ini.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Skoliosis?

Gaya hidup dan kaedah pengubatan sampingan tersebut berpotensi membantu anda mengatasi penyakit rubella:

Pakai tali pinggang pendakap sebagaimana yang ditetapkan. Walau bagaimanapun, pada sesetengah keadaan lengkungan boleh bertambah teruk walaupun pendakap tersebut digunakan.

Cuba untuk menyertai fisioterapi walaupun prosesnya sakit dan melenguhkan belakang.

Jangan mudah putus asa kerana fasa terapi yang diselia oleh doktor boleh berlangsung selama beberapa tahun atau lebih. Anda wajar mendapatkan sokongan moral daripada keluarga terdekat anda.

Pastikan anak anda diperiksa secara berkala sebagaimana ditetapkan oleh doktor bagi mengesan komplikasi awal skoliosis.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Jering dan Kandungan Asid Djenkolik yang Dimilikinya

Jika di Malaysia, jering sering dimakan dengan cara direbus dan dimakan bersama-sama parutan kelapa bersama sedikit gula dan garam. Ia juga dimakan secara mentah, dipanggang atau digoreng. Jika di Indonesia pula, jering kerap dimasak seakan-akan seperti sambal yang dipanggil sebagai ‘semur jengkol’. Walau bagaimanapun, tahukah anda bahawa, pengambilan jering secara berlebihan boleh menyebabkan keracunan dan seterusnya memberi kesan negatif terhadap fungsi buah pinggang disebabkan kehadiran asid djenkolik didalam jering? Anda mungkin tidak tahu mengenai hal ini, oleh itu, ikuti kupasan mengenainya di bawah.

Apakah sebenarnya jering?

Jering yang dikenali dengan nama saintifiknya sebagai
Archidendron pauciflorum
,
A. jiringa
,
Pithecellobium jiringa
, dan
P. lobatum
 adalah tumbuhan yang berasal dari rantau Asia Tenggara. Penduduk di bahagian Barat memanggilnya sebagai
dog fruit
. Buahnya sangat popular di Malaysia (dipanggil sebagai jering), Myanmar (disebut “
da nyin thee
“), dan Thailand (disebut “
luk-nieng
‘ atau “
luk neang
“). Penduduk di Indonesia pula memanggilnya sebagai jengkol.

Jering termasuk dalam keluarga legum (
Fabaceae
). Buahnya adalah pod dan bentuknya berputar dalam lingkaran lenggainya yang berwarna ungu tua. Terdapat biji buah didalam podnya dengan warna coklat yang sedikit berkilat. Jering boleh menyebabkan bau yang tidak menyenangkan dalam
air kencing
 selepas ia diproses oleh sistem pencernaan dalam tubuh, terutama sekali ketika ia dimakan secara mentah. Faedah kesihatan jenis legum ini tidak terlalu diketahui oleh masyarakat umum, walaupun buah ini cukup baik untuk memberikan kesihatan pada tubuh. Jering seringkali dihidangkan sebagai hidangan sampingan atau menu utama.

Fakta nutrisi buah jering

Berikut merupakan nilai nutrisi bagi setiap 100 gram hidangan buah jering.

Tenaga
: 140 kcal

Protein: 6.3 gram

Lemak: 0.1 gram

Karbohidrat: 28.8 gram

Kalsium
: 29 mg

Fosforus: 45 mg

Zat besi: 0.9 mg

Vitamin A
: 0 IU

Vitamin B1: 0.65 mg

Vitamin C
: 24 mg

Manfaat kesihatan buah jering

Disebalik baunya yang kurang menyenangkan, terdapat beberapa faedah buah jering terhadap kesihatan yang kebiasaannya tidak diketahui oleh orang ramai. Berikut merupakan antara beberapa manfaat yang boleh didapati daripada pengambilan buah jering.

Pembentukan tisu badan

Kandungan protein yang tinggi dalam buah jering dapat membantu pembentukan tisu dalam tubuh. Kandungan protein dalam buah ini adalah lebih banyak jika dibandingkan dengan kandungan protein dalam kacang hijau dan kacang soya.

Mencegah anemia

Jering juga kaya dengan zat besi di mana zat besi ini sangat penting untuk mencegah dan mengatasi kekurangan pengeluaran sel darah merah di dalam tubuh. Anda pasti mengetahui bahawa apabila tubuh badan mengalami kekurangan zat besi, pengeluaran sel darah merah akan berkurang. Akibatnya, bekalan oksigen dan nutrien yang diperlukan oleh semua sel dalam badan juga akan dikurangkan. Kesan kekurangan bekalan oksigen dan nutrien dalam sel akan mengurangkan fungsi/prestasi sel. Untuk golongan wanita, dengan memakan buah jering semasa haid sangat disyorkan agar tubuh badan anda tidak mengalami kekurangan zat besi disebabkan oleh banyaknya darah haid yang keluar dari badan.

Mengelakkan kehilangan tulang dan menguatkan tulang serta gigi

Selain kandungan zat besi dan protein, zat lain yang terdapat dalam buah jering adalah kalsium dan fosforus. Kedua-dua bahan ini adalah bahan yang diperlukan oleh tulang. Kalsium dan fosforus boleh mencegah kehilangan tulang (osteoporosis). Oleh itu, dengan memakan buah jering dengan jumlah yang sederhana dan tidak berlebihan boleh membantu tulang anda untuk menjadi lebih kuat.

Mencegah radikal bebas

Buah jering mengandungi beberapa jenis vitamin seperti vitamin A, vitamin B1, vitamin B2, dan vitamin C. Vitamin A bermanfaat untuk mengekalkan kesihatan mata dan dapat meningkatkan ketajaman visual penglihatan. Vitamin A dan vitamin C juga bertindak sebagai antioksidan. Faedah
antioksidan
 telah diketahui berpotensi untuk mengatasi bahan radikal bebas yang boleh menyebabkan kanser.

Bersifat antimikrob

Terdapat aktiviti antimikrob ekstrak metanol daripada daun, pod dan buah jering. Kajian menunjukkan bahawa kesemua ekstrak buah jering mempunyai aktiviti antibakteria dan aktikulat yang melawan organisme yang diuji. Lektin daripada buah jering pula mempunyai aktiviti antikulat dalam melawan
Exserohilum turcicum
,
Fusarium oxysporum
 dan
Colletotrichum cassiicola
 walaupun dengan kepekatan yang rendah

Mencegah diabetes

Buah jering boleh mengelakkan kejadian
kencing manis
. Ini kerana didalam buah jering, terdapat beberapa bahan yang tidak terdapat dalam kandungan makanan yang lain. Bahan ini dipanggil bahan asid djenkolik. Asid djenkolik ini adalah kristal, ia tidak larut oleh kandungan air. Disebabkan oleh sifatnya yang diuretik, buah jering ini tidak digalakkan untuk dimakan oleh pesakit yang mengalami masalah
buah pinggang
. Adalah dikhuatiri bahawa
buah pinggang
 tidak dapat menapis asid djenkolik daripada buah ini. Kesan buah pinggang tidak dapat menapis asid djenkolik ini adalah sukar untuk menghentikan pembuangan air kencing. Selain itu, terdapat kajian yang pernah dijalankan keatas tikus yang menunjukkan bahawa pengambilan buah ini oleh tikus yang mempunyai diabetes telah mengurangkan
gula darah
 tikus tersebut setelah diambil selama 12 minggu. Walaupun ia menunjukkan kesan yang baik terhadap mata, pankreas dan paru-paru tikus, ia turut menyebabkan hypertrophy dan kesan negatif pada hati, buah pinggang,
jantung
, paru-paru dan pankreas terhadap tikus normal. Kajian yang lebih lanjut mengenai kesannya terhadap manusia diperlukan untuk melihat sama ada kesan tersebut bersifat sama atau tidak keatas manusia. Manfaat lain yang boleh diperoleh daripada buah jering adalah untuk mengawal paras gula darah, oleh itu ia sangat bermanfaat untuk digunakan oleh pesakit kencing manis. Buah jering mengandungi bahan gula yang ‘mesra’ dengan pesakit kencing manis. Gula dalam buah ini adalah gula yang paling mudah diuraikan yang selamat untuk pesakit kencing manis. Gula dalam buah ini tidak sepertimana bahan gula dalam makanan lain seperti makanan yang mengandungi
karbohidrat
. Gula daripada buah ini mudah untuk diuraikan dan kemudiannya akan ditukar menjadi tenaga oleh tubuh. Hasilnya, stamina badan akan meningkat. Proses penguraian bahan gula yang sempurna tidak akan menyebabkan deposit gula darah dalam tubuh.

Menyelesaikan masalah penyempitan saluran darah

Pesakit yang mengalami penyakit jantung akan mengalami penyempitan pembuluh darah dan kemudiannya menyebabkan aliran darah ke bahagian hati menjadi tidak lancar. Kandungan mineral dalam buah ini dapat melebarkan saluran darah yang sempit dan mencegah saluran darah daripada menjadi sempit.

Boleh menstabilkan organ penting dalam badan

Organ-organ penting dalam badan akan berfungsi dengan baik dan stabil jika badan memenuhi keperluan
asid folik
 dan vitamin B6. Keadaan sebaliknya akan berlaku jika tubuh badan kekurangan asid folik dan vitamin B6. Tidak hairanlah jika wanita hamil juga dinasihatkan untuk mengambil makanan yang kaya dengan asid folik untuk perkembangan janin. Salah satu contoh makanan yang kaya dengan asid folik ialah buah jering. Tetapi sebaiknya diingatkan agar mengambil buah ini secara mencukupi tanpa berlebih-lebihan. Jangan terlalu berlebihan kerana penggunaan buah ini secara berlebihan akan menjadi kesan yang kurang baik kepada organ buah pinggang.

Antioksidan bermanfaat untuk mengekalkan kesihatan jantung

Buah jering mengandungi bahan
antioksidan
 yang sangat baik untuk kesihatan tubuh. Begitu juga untuk kesihatan jantung. Toksin dalam tubuh badan akan menjadi sukar untuk memasuki badan terutamanya di bahagian jantung, disebabkan oleh perlindungan yang disediakan oleh antioksidan ini. Sebarang perkara yang menghalang aliran darah di dalam saluran darah juga akan hilang disebabkan oleh bahan yang terkandung dalam buah ini. Aliran darah akan menjadi lebih lancar dan jantung akan berfungsi dengan baik dan optimum.

Mengurangkan masalah perut

Buah ini juga dapat melegakan perut kembung. Kandungan
serat
 yang tinggi boleh membantu melancarkan pengeluaran najis sehingga secara tidak langsung menjadikan perut tidak bermasalah. Salah satu punca perut kembung pada seseorang adalah disebabkan oleh pembuangan air yang tidak lancar dan tidak teratur.

Manfaat lain buah jering

Terdapat lebih banyak manfaat jering untuk kesihatan. Ini termasuklah:

Mengatasi penyakit jantung koronari

Mengatasi
 sembelit
 dalam kalangan wanita hamil

Mencegah kecacatan pada bayi

Pertumbuhan tulang dan gigi janin yang masih dalam rahim

Menyuburkan mata

Antioksidan untuk jantung

Mengawal gula darah

Kesan sampingan pemakanan buah jering

Terdapa beberapa kesan sampingan yang mungkin anda dapati selepas pemakanan buah jering.

Pengambilan buah jering secara berlebihan boleh menyebabkan kesan toksik ke atas jantung, ginjal, hati dan pankreas.

Buah jering adalah bersifat sedikit toksik disebabkan oleh kandungan asid djenkolik, asid amino yang boleh menyebabkan djenkolisme (keracunan buah jering). Simptom yang berlaku termasuklah
kekejangan otot
, muntah-muntah, gout, pengekalan kencing, dan kegagalan buah pinggang akut.

Memakan buah jering dalam jumlah yang kecil akan menyebabkan masalah penampilan kerana ia menghasilkan nafas, peluh, najis, dan air kencing yang berbau. Bau ini dapat diatasi dengan membersihkan diri dengan peralatan kebersihan yang mengandungi wangian, seperti ubat gigi, pencuci mulut, sabun dan deodoran. Bau yang terhasil semasa pembuangan air kencing dapat dikurangkan jika pembilasan dilakukan sebelum dan selepas pembuangan air kencing dengan jumlah air yang mencukupi atau jika perlu, bilas dengan menggunakan cecair pembersih.

Buah ini juga boleh mengganggu kesihatan seseorang kerana pengambilan buah ini secara berlebihan dapat menyebabkan pembentukan kristal dalam saluran, yang disebut “jengkolan’. Ini berlaku kerana buah ini mengandungi asid djenkolik yang tinggi dan sukar untuk larut dalam air pada pH berasid. Risiko jengkolan ini bervariasi dalam setiap individu dan secara genetik dipengaruhi oleh persekitaran.

Ciri-ciri fisiokimia buah jering

Kaedah memasak seperti merebus, menggoreng dan memanggang buah jering ini tidak menghalang ketoksikannya daripada menghilang. Buah ini terkenal dengan bau tidak menyenangkan pada pernafasan yang dihasilkannya jika dimakan. Air kencing pula akan berbau sulfur. Keracunan buah jering akan berlaku jika ia dimakan secara mentah atau kekurangan pengambilan air selepas memakannya.

Benarkah buah jering boleh menyebabkan kegagalan buah pinggang?

Seperti yang telah diterangkan sebelum ini, buah ini mengandungi kandungan asid djenkolik yang berisiko menyebabkan keracunan kepada pemakannya. Asid djenkolik adalah sejenis asid amino bukan protein yang mengandungi sulfur. Peranan unsur sulfur inilah yang menyebabkan buah ini mempunyai bau yang tajam. Kandungan asid dejnkolik dalam buah jering bergantung kepada jenis dan usia buah. Biji buah yang muda mengandungi asid djenkolik yang agak kurang berbanding daripada biji buah yang lebih tua. Biji buah yang tua mengandungi sekitar 1 – 2% asid djenkolik dari jumlah berat keseluruhannya, manakala bagi biji buah yang masih muda (berat 15 gram) ia mengandungi kira-kira 0.15 – 0.30 gram asid djenkolik.

Keracunan asid djenkolik adalah keadaan yang jarang berlaku, tetapi ia merupakan faktor penyebab utama kegagalan buah pinggang akut. Di pedalaman Kalimantan, berdasarkan laporan kajian dari Nur C. Bunawan et al pada tahun 2014 yang dilaporkan dalam
National Center for Biotechnology Information
(NCBI), terdapat sebanyak 96 kes keracunan jering yang dilaporkan – kebanyakan pesakit pulih dengan rawatan pesakit luar, tetapi seramai empat orang telah dilaporkan meninggal dunia akibat kegagalan buah pinggang akut. Satu kajian dari Universiti Malaysia Sarawak pada tahun 2007, yang dilaporkan oleh
Science Daily
 pula melaporkan, seorang pesakit mengadu sakit kolik di bahagian pinggang kiri, sakit semasa membuang air kecil, kencing berdarah (hematuria), dan air kencing berbau busuk sehari setelah beliau memakan jering. Beliau juga mengadu mengenai pengeluaran air kencing yang sedikit dan tidak berupaya untuk membuang air kecil – kesemuanya menunjukkan kegagalan buah pinggang akut.

Keracunan asid djenkolik boleh berlaku selepas memakan buah yang masih mentah atau kurang matang. Hal ini disebabkan oleh sebatian asid djenkoliknya yang masih kekal dan aktif. Walau bagaimanapun, tidak kesemua individu yang memakan buah ini akan mengalami keracunan ini, kerana tahap sensitiviti seseorang terhadap asid djenkolik akan bergantung kepada keadaan asid perut, jumlah buah yang dimakan, atau kaedah memasaknya.

Bagi individu yang mempunyai keadaan asid perut yang tinggi, mereka akan lebih berisiko untuk mengalami keracunan. Ini adalah kerana asid djenkolik yang tidak larut dalam air akan menjadi mengalami proses kristalisasi dalam kepekatan asid perut yang tinggi. Kristal ini boleh menyebabkan penyumbatan dalam saluran kencing dan juga buah pinggang. Dalam beberapa kes yang agak teruk, pemakanan buah ini yang terlalu banyak boleh menyebabkan kerosakan buah pinggang. Oleh itu, asid djenkolik dianggap toksik kepada buah pinggang.

Bagaimanakah cara untuk mengubati keracunan asid djenkolik?

Keracunan asid djenkolik yang ringan (sakit belakang dan kesakitan kolik di dalam perut) secara umumnya boleh diuruskan dengan meningkatkan pengambilan air minuman untuk mengalkalinisasi air kencing. Manakala dalam kes keracunan yang teruk (oliguria, hematuria, anuria), pesakit perlu dirujuk ke hospital untuk rawatan lanjut.

Apakah yang perlu dilakukan untuk mencegah keracunan buah pinggang akibat daripada pengambilan jering yang berlebihan?

Anda harus mengelakkan daripada memakan buah ini apabila perut kosong, dan jangan disertai dengan pengambilan makanan atau minuman lain yang juga berasid. Selain itu, elakkan juga daripada memakan buah ini dalam keadaan mentah. Masak buah ini sehingga ia masak sepenuhnya agar kandungan asid djenkolik memecah dan mengurangkan kepekatannya.

Kajian telah menunjukkan bahawa buah jering mempunyai sifat antibakteria, antioksidan, anti-gastrik, antinematod, dan antidiabetes. Walau bagaimanapun, sebatian nitrogen yang terdapat dalam buah ini boleh menyebabkan djenkolisme. Elakkan pemakanan buah ini secara berlebihan untuk memastikan anda tidak terkesan dengan djenkolisme dan masalah buah pinggang yang mungkin terjadi.


Mengapa Saya Masih Belum Berjaya Hamil: Ini 5 Kesilapan Lazim yang Anda Lakukan

Pelbagai usaha telah dilakukan dalam cubaan untuk hamil, namun rezeki masih belum berpihak pada anda. Periksa dahulu adakah anda ada melakukan kesilapan seperti di bawah. Ini 5 kesilapan yang biasa dilakukan oleh ramai wanita yang sedang merancang untuk hamil.

1 Hanya menunggu hari subur

Kebanyakan wanita yang sedang dalam fasa TTC atau sedang mencuba untuk hamil mungkin sedar bahawa peluang kehamilan mereka akan meningkat jika bersama suami semasa hari subur. Akan tetapi, kesilapan yang selalu dilakukan oleh golongan ini adalah, mereka hanya menunggu hari subur sahaja untuk melakukan hubungan kelamin.

Benar bahawa peluang kehamilan menjadi tinggi jika hubungan intim dilakukan semasa hari subur. Akan tetiba, kita tidak boleh menjangka bilakah hari sebenar subur seseorang wanita. Ini kerana, telur yang dilepaskan semasa hari subur atau ovulasi akan hanya bertahan sekitar 12 hingga 24 jam. Bayangkan jika anda hanya menyasarkan hari subur sahaja, pastinya terdapat kebarangkalian bahawa anda akan terlepas hari subur anda. Malahan, anda mungkin akan tersilap kira hari subur anda pada bulan tersebut. Apa yang anda perlu ingat adalah sperma boleh hidup dalam tubuh wanita selama tiga hingga lima hari. Jadi, adalah disarankan untuk setiap pasangan yang dalam tempoh TTC bersama dalam tempoh kesuburan, iaitu beberapa hari sebelum waktu subur.

2 Kekal melakukan satu-satu posisi

Anda tentu pernah mendengar tentang posisi ‘bersama’ yang disarankan untuk pasangan yang ingin segera dapat anak. Tidak kiralah jika anda berada di atas ataupun pasangan anda yang berada di atas, seharusnya hubungan intim perlu dilakukan dengan keseronokan. Bukannya dengan hanya menyasarkan satu-satu posisi yang dikatakan dapat meninggikan peluang anda untuk hamil. Jika demikian, ditakuti hubungan seks anda dan pasangan akan jadi membosankan.

3 Jangan terlebih, jangan terkurang

Ada pasangan yang menganggap hubungan intim yang dilakukan terlalu kerap boleh menjejaskan bilangan sperma suami. Jadi, mereka hanya memilih masa-masa tertentu untuk melakukan hubungan seks. Dan, ada pula pasangan yang setiap hari melakukan hubungan intim kerana menganggap peluang kehamilan akan jadi lebih tinggi jika selalu melakukannya. Kedua-duanya adalah tidak benar. Setiap pasangan yang sedang mencuba untuk mendapat anak boleh melakukan hubungan intim paling kerap adalah selang sehari. Anda tidak perlu melakukannya setiap hari atau seminggu sekali jika anda sudah tahu bahawa sperma lelaki boleh bertahan dalam tubuh anda antara tiga hari hingga lima hari. Jadi, sudah pasti anda boleh merancang bila selang hari yang sesuai untuk anda bersama.

4 Tidak jaga perkara asas

Anda dan pasangan hanya mementingkan hubungan seks sahaja. Kebanyakan pasangan menganggap bahawa satu-satunya peluang mereka untuk mendapat anak adalah dengan memfokuskan kepada berhubungan intim. Sehinggakan anda terlepas pandang perkara asas yang perlu untuk meningkatkan peluang kehamilan. Perkara paling utama jika anda ingin hamil adalah dengan menjaga pemakanan dan melakukan gaya hidup sihat. Jangan merokok, mengambil dadah, mengambil alkohol, dan jaga pemakanan anda.

5 Bergantung pada vitamin pranatal

Vitamin pranatal bukan sahaja penting untuk ibu hamil, tetapi ia juga perlu diambil jika seseorang wanita itu ingin hamil. Bagaimanapun, ramai wanita yang menganggap bahawa pengambilan vitamin pranatal akan meningkatkan peluang kehamilan mereka. Walhal, fungsi vitamin ini adalah bagi membantu tubuh wanita mendapat nutrien yang secukupnya di samping mempersiapkan tubuh untuk kehamilan. Meskipun anda sudah mengambil vitamin pranatal, anda masih perlu menjaga makan dengan mengamalkan pengambilan makanan yang sihat dan seimbang.

Setiap pasangan yang bercadang untuk mendapat anak disarankan untuk berjumpa dengan pakar fertiliti bagi memeriksa tahap kesihatan dan kesuburan mereka. Pakar akan membantu anda mencari rawatan yang sesuai dan alternatif yang perlu anda lakukan sebagai usaha untuk meningkatkan peluang anda untuk menimang cahaya mata.


Penghidap Trauma PTSD Terkesan Dengan Pandemik COVID-19! Ini Cara Rawatan Di Rumah

Wabak koronavirus masih lagi membelenggu seluruh dunia. Malah kes-kes mental dilihat semakin mencanak naik, tidak terkecuali
gangguan stres pasca trauma
 (PTSD).

Wabak penyakit berjangkit ini boleh memberikan tekanan kepada mental dan emosi, terutamanya bagi individu yang sudah pun mempunyai PTSD.

Trauma mempengaruhi setiap orang secara berbeza, dan mereka yang mempunyai PTSD berpotensi untuk mengalami simptom lebih teruk dalam situasi dunia yang gawat ini.

Pengasingan sosial, ketakutan dijangkiti penyakit, kehilangan orang yang disayangi atau masalah kewangan yang mungkin berpunca daripada pandemik ini, mampu menambahkan trauma pesakit.

Apa itu gangguan stres pasca trauma (PTSD)?

Gangguan stres pasca trauma (
post traumatic stress disorder
, PTSD) merujuk kepada keadaan mental di mana individu mengalami episod panik yang dirangsang oleh pengalaman yang lalu.

Pengalaman melalui peristiwa traumatik boleh jadi sangat ‘menyakitkan’ bagi ramai individu.

Ini terutamanya bagi sebahagian individu yang menghidapi gangguan stres pasca trauma selepas mereka mengalami peristiwa yang menyakitkan atau mengejutkan seperti kemalangan jalan raya atau peperangan.

Rentetan itu, individu ini akan sentiasa berfikir tentang peristiwa traumatik tersebut dan ia boleh memberikan kesan kepada kehidupan.

Sukar sebenarnya untuk menyesuaikan diri dalam membuat perubahan tetapi terdapat cara-cara tertentu untuk membuatkan si penghidapnya berasa lebih baik.

Simptom-simptom PTSD

PTSD boleh mempengaruhi orang dengan cara yang berbeza. Seseorang individu mungkin mengalami trauma secara langsung atau melalui orang tersayang.

Gejala biasanya timbul sejurus selepas trauma, tetapi kadangkala boleh timbul beberapa bulan atau tahun kemudian.

Terdapat 4 jenis gejala yang bercirikan PTSD. Ini termasuk:

Mengalami trauma: Seseorang mungkin mengalami mimpi buruk atau
flashback
mengenai memori yang traumatik

Mengelakkan situasi tertentu: Seseorang individu boleh mengelakkan situasi atau orang yang mengingatkan mereka akan pengalaman traumatik yang dialami

Mengalami perubahan negatif berkaitan emosi dan kepercayaan: Seseorang individu mungkin mengalami perubahan dalam cara mereka berfikir tentang diri sendiri dan orang lain di sekeliling

Mengalami
hyperarousal
: Mereka yang menghidap PTSD mungkin mengalami kesukaran untuk tidur dan fokus. Pesakit juga menjadi mudah terkejut

Sekiranya salah satu daripada gejala ini berterusan selama lebih dari 4 minggu, doktor atau golongan profesional kesihatan akan mendiagnosis masalah ini sebagai PTSD.

PTSD & wabak koronavirus

Wabak koronavirus dapat memburukkan lagi
masalah kesihatan mental
 yang sedia ada dengan tekanan-tekanan baharu yang dialami ketika pandemik ini.

Terdapat beberapa situasi yang boleh mencetuskan masalah kemurungan, kegelisahan malah PTSD kepada individu yang sudahpun menderita penyakit ini.

Antara kesan pandemik COVID-19 yang boleh memberi kesan adalah seperti:

Tidak dapat melihat orang tersayang

Terasa terasing dan sunyi apabila tidak boleh keluar rumah

Berasa ‘lemas’ dengan kehidupan dan rutin harian

Orang tersayang dijangkiti penyakit koronavirus

Kesempitan wang akibat hilang pekerjaan

Bukan sahaja penderita PTSD dan masalah mental, malah mereka yang bekerja sebagai barisan hadapan seperti doktor, polis, posmen dan seangkatan dengannya juga boleh terkesan dengan situasi sebegini.

Sesungguhnya, wabak koronavirus telah mewujudkan tekanan dan ketegangan kepada seluruh penduduk dunia yang terjejas!

Bagaimana pesakit PTSD dirawat?

Merawat PTSD bermakna anda perlu mengawal semula hidup anda. Rawatan pertama ialah psikoterapi yang sering digunakan bersama ubat-ubatan.

Apabila anda menggabungkan rawatan ini, simptom boleh bertambah baik.

Selain itu, anda perlu belajar skil untuk menghadapi simptom dan membantu anda rasa lebih baik tentang diri sendiri.

Doktor akan mengajar anda cara-cara untuk mengatasi jika simptom tersebut kembali semula.

Tambahan itu, rawatan ini akan membantu merawat masalah yang berkaitan dengan pengalaman traumatik, seperti depresi, kebimbangan atau
penyalahgunaan alkohol
 atau dadah.

Terdapat beberapa kaedah psikologi yang direka untuk membantu anda mengenal pasti dan mengurusnya dengan baik seperti terapi kognitif, terapi pendedahan dan desensitasi pergerakan mata.

Untuk terapi kognitif, ia membantu anda mengenal pasti apa yang membuatkan anda tersekat di dalam sesebuah memori tersebut.

Terapi pendedahan pula membantu anda menghadapi dengan selamat apa yang anda rasa menakutkan supaya dapat belajar cara mengatasinya dengan efektif.

Desensitasi dan pergerakan mata pemprosesan semula dengan satu rangkaian pergerakan mata terpandu membantu anda memproses memori traumatik dan mengubah cara anda bertindak balas terhadapnya.

Anda mungkin turut memerlukan beberapa ubat untuk merawat simptom-simptom PTSD.

Ia boleh jadi
antidepresi untuk membantu simptom depresi
,
 anti-anxiety
 untuk memperbaiki kebimbangan dan stres serta
prazosin
 apabila simptom melibatkan insomnia atau mimpi ngeri berulang.

Apakah perubahan gaya hidup dan rawatan sampingan yang boleh saya lakukan untuk menangani PTSD?

Gaya hidup dan kaedah pengubatan sampingan yang boleh dilakukan di rumah untuk mengatasi gangguan stres pasca trauma adalah:

Ikut plan rawatan dan bersabar

Belajar tentang PTSD. Ini boleh membantu anda memahami apa yang anda sedang rasa dan boleh menyediakan strategi untuk membantu anda bertindak balas dengan lebih efektif

Dapatkan rehat yang cukup, makan makanan yang sihat dan ambil masa untuk relaks

Elakkan kafien
 dan nikotin yang boleh memburukkan lagi masalah kebimbangan

Jangan menyalahgunakan alkohol atau ubat untuk menghilangkan perasaan anda, kerana ia boleh menyebabkan lebih banyak masalah dan menghalang proses pemulihan yang sebenar

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Hubungan Antara HIV dan Jangkitan Hepatitis C

Hepatitis C adalah perkara biasa dalam kalangan penghidap HIV. Virus hepatitis C atau HCV adalah penyakit yang menjangkiti hati.

HCV boleh menyebabkan jangkitan sepanjang hayat dan dari semasa ke semasa ia menyebabkan fibrosis,
sirosis
, kanser hati, kegagalan hati dan juga kematian.

HIV boleh menyebabkan HCV menjadi semakin teruk. Ia bukan sahaja meningkatkan risiko kerosakan hati tetapi ia juga boleh mempercepatkan kerosakan hati bersama jangkitan.

Untuk mendapatkan lebih banyak info tentang Kesihatan Seksual, sila dapatkannya
di sini.

HIV dan HCV

Disebabkan oleh HIV dan HCV boleh tersebar melalui darah, faktor risiko utama bagi kedua-dua jangkitan tersebut adalah penggunaan suntikan.

Perkongsian jarum atau peralatan suntikan meningkatkan risiko hubungan dengan darah yang
dijangkiti HIV
 atau HCV.

Antara orang yang menyuntik ubat, sekitar 50% hingga 90% juga mempunyai HCV. Jangkitan HIV dan HCV dipanggil HIV atau HCV ko-infeksi.

Bagi penghidap HIV yang mempunyai ko-infeksi HIV atau HCV, HIV boleh menyebabkan HCV kronik lebih cepat berkembang.

Sama ada HCV menyebabkan HIV berkembang lebih cepat adalah tidak jelas.

Apabila anda mempunyai HIV atau hepatitis C anda sudah hidup dengan virus yang serius.

Ramai orang yang dijangkiti dengan satu virus juga mempunyai yang lain. Apabila HIV dan HCV berlaku bersama, ia dipanggil ko-infeksi.

Penghidap HIV & risiko Hepatitis C Ko-Infeksi

Apabila anda mempunyai HIV dan hepatitis C, setiap penyakit menjadikan lebih buruk.

HIV menindas
sistem imun
 anda. Kesan
simptom HIV
 mungkin lebih cenderung menjadi kronik dan menyebabkan kerosakan hati.

Ia biasanya mengambil masa 20 hingga 30 tahun untuk mendapatkan penyakit hati yang teruk daripada HCV. Ietapi proses itu boleh berlaku lebih cepat jika anda juga mempunyai HIV.

Masa tidak menyebelahi anda dengan ko-infeksi HIV dan hepatitis C. contohnya, orang yang hidup dengan HIV lebih lama.

Bagi mereka yang juga mempunyai hepatitis C, mereka lebih banyak masa untuk membangunkan
penyakit hati
.

Ini bermakna lebih banyak masa untuk membangunkan penyakit hati. CDC telah mendapati bahawa kegagalan hati, sirosis, dan kanser hati menjadi penyebab utama kematian bagi mereka yang mempunyai HIV dan hepatitis C.

Walaupun buktinya tidak begitu jelas, beberapa kajian juga menunjukkan bahawa hepatitis C boleh menyebabkan HIV berkembang lebih cepat
kepada AIDS.

Walaupun HIV dan HCV boleh dirawat dengan baik, merawat ko-infeksi lebih rumit. Ia mungkin menyebabkan rawatan lebih sukar dan boleh meningkatkan kesan sampingan.

Baca juga:

Mencegah Ko-Infeksi bagi penghidap HIV

Ko-infeksi dengan HIV dan hepatitis C adalah perkara biasa dan serius.

Ia tiga kali ganda meningkatkan risiko penyakit hati yang serius dan kegagalan hati.

i. Tidak menggunakan suntikan dadah

Sekiranya anda berjuang untuk berhenti merokok, cari rawatan. Tidak
berkongsi jarum
atau bahan penyediaan suntikan dadah lain boleh mengurangkan risiko.

ii. Mempraktikkan seks yang selamat

Langkah-langkah untuk menurunkan risiko termasuk:

konsisten
menggunakan kondom

kekal dalam hubungan monogami atau mengehadkan pasangan seks anda

diperiksa dan dirawat untuk sebarang
penyakit kelamin
.

iii. Mengelakkan berkongsi barangan peribadi yang tercemar dengan darah

Bagi mengurangkan risiko jangkitan, amalkan penjagaan diri yang selamat dengan tidak berkongsi barang seperti
berus gigi
, pencukur dan apa-apa barang peribadi yang mungkin berpotensi tercemar dengan kesan sampingan darah.

iv. Lakukan ujian bagi penghidap HIV

Jika anda mempunyai HIV, dapatkan juga
ujian darah
 untuk memeriksa hepatitis C. Anda mungkin dijangkiti tetapi belum mempunyai simptom yang ketara.

Sekiranya tidak pasti tentang status anda, berbincang dengan doktor. Anda boleh diperiksa, dirawat jika perlu, dan mengambil langkah-langkah untuk memastikan diri anda selamat.


Tak Seronok Kalau Perut Meragam Masa Tahun Baru Cina, Ikut 7 Tip Makan Secara Sihat Ini

Anda tahu tak terdapat banyak makanan tradisi kaum Cina di Malaysia?

Malah menjelang Tahun Baru Cina yang bakal tiba ini, sudah pasti ramai warga kota yang sekian lama memerah keringat di belantara konkrit akan pulang ke kampung halaman masing-masing.

 Inilah masanya untuk sanak saudara berkumpul di rumah sambil makan besar dan bergelak ketawa dengan yang tersayang.

Bukan itu sahaja, rumah masyarakat kaum Cina akan dipenuhi dengan bunga, pokok dan buah limau sebagai simbolik murah rezeki.

Dalam pada itu, peristiwa yang paling menarik ketika Tahun Baru Cina ini adalah makan besar bersama ahli keluarga.

Wah, nampaknya inilah masa untuk menikmati makanan tradisi kaum Cina yang enak dan cukup menyelerakan. Namun AWAS,
 jangan berlebihan pula ya!

Makanan tradisi kaum Cina secara sihat

Hakikatnya, agak sukar untuk kita makan secara sihat semasa hari perayaan.

Bayangkan, pelbagai juadah telah tersedia di depan mata dan hanya menunggu ia masuk ke dalam tangki perut. Namun, jangan terlalu ikut
nafsu makan
 ya?

Berikut merupakan beberapa tip makan secara sihat di Tahun Baru Cina yang boleh diamalkan:

#1. Makan tepat pada waktu

Secara tradisinya, masyarakat Cina akan makan besar pada waktu malam tahun baru. Jadi, sila makan pada waktu ini dan jangan pula melambatkannya sehingga melangkau waktu makan malam anda.

Selain itu, tidak perlu menahan lapar pada siang hari semata-mata ingin mengosongkan perut untuk menikmati makanan tradisi kaum Cina semasa makan besar nanti.

Makan sahaja seperti biasa okay?

#2. Makan mengikut keperluan

Pantang nampak makanan tradisi kaum Cina di hadapan mata, anak-anak yang sudah lama tidak pulang ke kampung halaman pasti akan geram melihatnya, bukan?
Namun, berpada-padalah.

Sekiranya anda masih ingin makan semua hidangan yang ada semasa makan besar itu, cukup sekadar merasa sahaja setiap jenis makanan. Ini bertujuan mengelakkan anda dari mengalami
kembung perut,
 pedih ulu hati atau ketidakhadaman.

#3. Pilih menu yang sihat

Kedengaran klise, bukan? Jadi, bagaimana untuk memilih makanan tradisi kaum Cina yang sihat?

Caranya, lihat kepada kaedah masakannya. Anda seharusnya memilih makanan yang dimasak dengan cara kukus, rebus, bakar dan elakkan masakan yang berminyak.

#4. Susun makanan secara teratur

Tidak dinafikan makanan tradisi kaum Cina yang terdapat semasa makan besar memang sangat menggoda. Namun, anda perlu elak daripada mengambil secara berlebihan makanan tersebut di atas satu pinggan.

Walaupun tip ini kelihatan seperti agak remeh, namun ia sangat penting demi mengelakkan anda makan secara berlebihan. Ia bukan sahaja akan menyebabkan ketidakselesaan pada perut, malah akan menyebabkan
berat badan
 menjadi tidak terkawal.

#5. Makan perlahan-lahan

Dalam erti kata yang lebih mudah, jangan gelojoh. Sebaiknya, kunyah setiap makanan tradisi kaum Cina yang anda makan itu dengan perlahan-lahan.

 Ini bertujuan melancarkan
sistem penghadaman
anda. Lagipun, ia satu adab di meja makan yang perlu dipatuhi, bukan?

#6. Berhenti sebelum kenyang

Jangan sesekali makan selepas kenyang, okay? Ia hanya akan menyebabkan perut anda kembung.

 Walaupun anda berniat untuk tidak membazirkan makanan yang terhidang di atas meja makan itu, namun tidak wajar untuk anda membebankan diri. Jadi, berhenti sebelum
kenyang
 semasa makan besar nanti.

#7. Minum air secukupnya

Seperti saranan kebanyakan pakar, anda perlu minum air putih 8 gelas sehari untuk memastikan badan kekal
berhidrasi
.

Selain itu, ia juga bagus untuk memastikan anda tidak tercekik semasa sedang menjamah makanan tatkala makan besar bersama ahli keluarga dan sanak saudara.

Jadi, sila ikuti tip berikut jika anda tidak mahu perut meragam semasa tahun baru, ya?

Konklusi

Kesimpulannya, makanan tradisi ini memang menyelerakan. Namun, sila ikuti tip di atas dan makan secara sihat semasa Tahun Baru Cina yang bakal tiba nanti, okay?

 Di kesempatan ini, pihak Hello Doktor juga ingin mengucapkan Selamat Tahun Baru Cina, Gong Xi Fa Cai!


Makan Pil Subur Untuk Hamil? Kena Tahu Waktu Terbaik Nak 'Bersama', Barulah Berhasil!

Ambil pil kesuburan clomid untuk rancang kehamilan bukanlah satu perkara yang asing.

Semakin maju teknologi perubatan, semakin tinggi peluang bagi mereka yang alami masalah kesuburan untuk hamil.

Namun begitu,
pil kesuburan wanita
 ini tersebut tidak boleh membuatkan anda mengandung sekelip mata.

Anda perlu tahu bila masa terbaik untuk melakukan hubungan seks bagi meningkatkan peluang berlakunya proses persenyawaan.

Baca artikel ini untuk mengetahuinya dengan lebih lanjut.

Untuk mendapatkan lebih banyak info tentang Kehamilan, sila dapatkannya
di sini.

Setiap wanita mempunyai waktu ovulasi yang berbeza

Tiada arahan yang jelas berkaitan dengan bila
berlakunya ovulasi.

Pil seperti clomid tidak memberikan kesan magik. Apabila makan sahaja terus telur keluar dari ovari. Oh tidak!

Memang sukar untuk kita tentukan bila masa ovulasi wanita selepas mengikuti sebarang rawatan kesuburan.

Malah, kebanyakan kalkulator kesuburan
online
 hanya memberikan nilai anggaran bagi proses ovulasi anda.

Perkara ini dapat ditentukan melalui pemahaman berkenaan dengan proses ovulasi normal.

Secara puratanya, proses ovulasi berlaku 12 hingga 14 hari sebelum
keluar pendarahan haid seterusnya
.

Jika diambil jangka hayat sperma sebagai faktor, ini bermakna peluang untuk seseorang itu hamil meningkat pada hari ovulasi (24 jam) dan 1 hingga 3 hari sebelum ovulasi.

Walau bagaimanapun, anggaran ini hanya bagi mereka yang mengalami proses kitaran haid 28 hari.

Seperti yang penulis nyatakan, masa ovulasi berbeza bagi setiap wanita.

Pil kesuburan clomid
 hanya berkesan pada golongan tertentu sahaja.

Oleh sebab itulah, ia tidak boleh sewenang-wenangnya dibeli oleh pesakit sendiri.

Mereka perlu diperiksa oleh doktor perubatan.

Sebagai contoh, ovari wanita yang mengalami masalah
sindrom ovari polisistik
 (PCOS) cenderung untuk bertindak balas terhadap pil tersebut.

Mereka yang mengalami masalah seperti berikut, mempunyai peluang rendah untuk menikmati kesan fisiologi clomid.

Wanita yang tidak haid dan mempunyai tahap estrogen rendah berikutan berat badan tidak normal (
hypothalamic amenorrhea
).

Mereka yang mempunyai tahap hormon perangsang folikel (FSH) yang tinggi. Ia merupakan
tanda awal menopaus
 atau masalah berkaitan dengan fungsi ovari.

Bila waktu terbaik ambil pil kesuburan clomid?

Seperti apa yang penulis nyatakan di atas, pil kesuburan clomid tidak memberikan kesan magik.

Terdapat protokol spesifik yang akan disarankan oleh pegawai perubatan bagi memastikan kesan clomid optimum.

Apabila anda mengalami pendarahan haid pada hari pertama kitaran haid anda, doktor akan melakukan pemeriksaan
ultrasound
.

Ia bagi
memastikan tiada sista
 (membran yang mengandungi cecair,
cyst
) pada struktur ovari anda.

Sista tersebut bukan seperti apa yang terdapat pada pesakit PCOS, saiznya jauh lebih besar.

Jika ada, anda tidak perlu risau memandangkan ia kebiasaannya akan hilang dengan sendiri.

Namun, anda perlu menangguhkan rawatan dan tunggu sehingga
kitaran haid seterusnya
.

Jika tiada, anda akan diberikan ‘lampu hijau’ untuk memulakan rawatan pil kesuburan clomid.

Rawatan ini melibatkan 5 dos ubat, 1 dos satu hari.

Protokol pengambilannya adalah seperti berikut:

Pada hari ke 3, 4, 5, 6 dan 7 kitaran haid.

Pada hari ke 5, 6, 7, 8 dan 9 kitaran haid.

Setakat ini, protokol berbeza tidak mempunyai kaitan dengan kejayaan kehamilan.

Walau bagaimanapun, penting bagi anda untuk menuruti nasihat doktor. Ubat tersebut perlu diambil pada masa yang sama setiap hari.

Anda mungkin berminat:

Wah! Lelaki Pun Ada Waktu Subur, Tapi Betul Ke Pukul 4 Pagi?

Suami Isteri, Ini 4 Cara EFEKTIF Kekal Intim Ketika Jalani Rawatan Kesuburan!

Bagaimana pil kesuburan clomid bantu anda rancang kehamilan?

Apabila anda mengambil dos pertama, badan anda akan mula bertindak balas terhadap kesan farmakologi pil tersebut.

Anda tidak akan mengalami
proses ovulasi
 secara serta-merta.

Namun, pengambilan ubat tersebut akan membantu ovari anda untuk bersedia bagi melalui proses ovulasi.

Secara amnya, rangsangan yang diberikan oleh FSH akan memberikan isyarat kepada ovari untuk memproses kematangan telur (ovum).

Walau bagaimanapun, apabila jumlah hormon tersebut semakin banyak, badan akan
merembeskan estrogen
 untuk mengurangkan penghasilan FSH.

Kesannya, rangsangan terhadap ovari akan berkurangan.

Jadi bagaimana pil clomid berfungsi?

 Secara mudahnya, ia menghalang estrogen daripada melekat pada reseptor pada sel.

Ini bermakna, walaupun badan anda mempunyai banyak FSH, oleh sebab estrogen tidak dapat melekat pada reseptor, ia akan menganggap badan kurang FSH.

Perkara ini akan menyebabkan badan merembeskan hormon pelepas gonadotropin (GnRH) untuk menghasilkan lebih banyak FSH dan hormon
 luteinizing
 (LH).

Peningkatan pada jumlah FSH akan
merangsang ovari
 untuk mematangkan telur, manakala peningkatan LH akan menyebabkan proses ovulasi.

Konklusi

Pil perangsang boleh
meningkatkan peluang anda untuk hamil
 namun bukan semua wanita sesuai menggunakan kaedah ini.

Anda perlu berbincang dengan pegawai perubatan untuk nasihat berkaitan kesuburan dan bila waktu terbaik untuk mula mendapatkan rawatan ini jika ingin rancang kehamilan.


Ramai Sudah Tahu Tanda & Kesan Autisme, Tapi Apa Punca Kondisi Ini Terjadi?

Tiada siapa pun yang tahu apa punca autisme yang sebenar di sebalik masalah ini tetapi ada banyak faktor risiko yang berkemungkinan telah berjaya ditemukan dan ditentukan oleh para pengkaji.

Artikel ini akan membincangkan dengan lebih lanjut tentang permasalahan ini.

Untuk mendapatkan lebih banyak informasi tentang Keibubapaan, anda juga boleh klik
di sini.

Punca autisme #1. Genetik

Autisme mempunyai kecenderungan untuk diwarisi dalam kalangan keluarga dan ia mungkin sesuatu yang diwarisi daripada ibu bapa kepada kanak-kanak tersebut.

Sebagai contohnya, sekiranya salah seorang ibu bapa mempunyai autisme, maka anaknya
berkemungkinan untuk mempunyai autisme
.

Jika seorang kanak-kanak itu didiagnosis dengan autisme, terdapat kemungkinan kepada adik-beradiknya untuk mempunyai keadaan yang sama.

Adalah menjadi
kelaziman untuk sepasang kembar
 mempunyai autisme.

Bijak pandai berpendapat bahawa salah satu faktor utama untuk seseorang mempunyai penyakit ini adalah genetik.

Tetapi terdapat beberapa genetik di dalam tubuh badan manusia yang dikaji oleh ahli saintis bagi mengetahui genetik yang manakah
penyebab utama perkembangan autisme
.

Di dalam sesetengah kes, autisme mungkin berkaitan dengan kecelaruan genetik yang lain seperti sindrom fragile-X atau sklerosis tuberos.

Manakala dalam kes yang lain pula, sedikit
perubahan dalam pelbagai genetik
 boleh menjadikan seseorang itu cenderung terhadap autisme.

Sesetengah genetik boleh menjejaskan perkembangan otak atau komunikasi sel otak, atau terdapat beberapa yang berpotensi untuk memburukkan keadaan simptom autisme.

Punca autisme #2. Persekitaran

Pencetus persekitaran boleh mengakibatkan perkembangan tanda autisme.

Berlakunya masalah ketika mengandung atau ubat yang diambil ketika itu juga boleh memainkan peranan.

Sebagai contoh, jangkitan virus,
pendedahan terhadap bahan pencemaran
 udara atau ubat yang dipreskripsikan seperti thalidomide dan valproic asid boleh meningkatkan risiko dalam kalangan kanak-kanak.

#3. Pelbagai punca biologi yang lain

Terdapat keadaan kesihatan yang tertentu yang boleh dikaitkan dengan tanda autisme, termasuklah:

Sindrom Down
: Kecelaruan genetik yang menyebabkan kelewatan dalam perkembangan, keupayaan untuk belajar dan ciri-ciri fizikal yang tidak normal seperti tona otot yang berkurangan, hidung penyet, mulut kecil, dan tangan pendek

Distrofi otot: Sekumpulan keadaan genetik yang mampu mengakibatkan otot menjadi lemah secara progresif dan kehilangan jisim otot. Dalam keadaan ini, genetik yang tidak normal mengganggu penghasilan protein, mengakibatkan masalah kesihatan otot

Palsi serebrum: Penyakit kronik yang menjejaskan otak dan sistem saraf, menyebabkan kesukaran untuk bergerak dan koordinasi

Spasma infantil: Sejenis epilepsi (keadaan apabila otak mengakibatkan serangan sawan yang berulang)

Masalah dengan sistem metabolisme

Masalah dengan sistem imuniti

Salah faham tentang punca autisme berlaku

Tiada kaitan di antara vaksin dan
kesan autisme
, terutama sekali vaksin MMR (digunakan untuk mencegah mumps, measles, dan rubella).

Vaksin adalah mudah untuk diberikan tetapi ia sangat
berkesan untuk melindungi kanak-kanak
.

Walaupun vaksin mempunyai kesan sampingan, ia boleh mendatangkan kebaikan lebih daripada keburukan.

Tidak mendapatkan vaksin boleh
 mendatangkan risiko jangkitan yang serius terhadap anak anda.

Meskipunautisme tidak mempunyai sebab utama, faktor risiko dan faktor yang berkemungkinan seperti masalah genetik dan masalah persekitaran boleh memainkan peranan penting.

Doktor mengkaji maklumat ini untuk menentukan punca-punca dan rawatan yang sesuai kepada anak anda.


Kawal Berat Badan Semasa Hamil

Kehamilan mungkin merupakan satu-satunya waktu dalam kehidupan di mana wanita membiarkan tubuh mereka naik berat badan. Walau bagaimanapun, tindakan membiarkan berat badan meningkat semasa hamil tidak selalunya betul. Jika anda menganggap inilah waktu yang sesuai untuk anda makan makanan segera, manis ataupun minum minuman ringan, fikirkan semula! Sungguhpun tindakan mengambil hidangan tersebut sekali-sekala tidak membahayakan kandungan anda, namun anda perlulah lebih berhati-hati. Mengawal berat badan semasa hamil dianggap tidak penting oleh kebanyakan ‘mak buyung’.

Elakkan gula dan karbo

Ramai doktor menyarankan wanita hamil untuk mengurangkan pengambilan gula dan karbo dalam hidangan harian mereka. Makanan yang kaya dengan gula dan karbo seperti gula, makanan segera ataupun nasi ternyata sekali merangsang penghasilan insulin. Insulin diketahui menjadi hormon simpanan lemak utama dalam badan kita. Apabila bahagian insulin anda berkurang, badan anda mempunyai lebih masa untuk membiarkan lemak keluar daripada simpanannya dan kemudiannya membakar menggantikan karbohidrat. Merendahkan tahap insulin juga boleh memberi manfaat kepada buah pinggang anda dengan cara merangsang pengguguran lebihan sodium dan membuangnya melalui air kencing anda. Proses ini boleh mengurangkan pengembungan badan dan air yang tidak perlu. Dengan menyekat pengambilan karbo dan merendahkan insulin dalam darah adalah penting untuk membantu badan anda mula mengambil kurang kalori tanpa rasa lapar semasa hamil.

Simpanan protein

Kedua, ibu hamil perlu memastikan penambahan protein dalam diet harian mereka. Nutrien ini adalah penting untuk tumbesaran tisu bayi anda dan mengelakkan kecacatan semasa kelahiran. Dengan mengambil makanan yang kaya dengan protein, lemak baik, dan sayuran rendah-karbo, anda boleh mendapatkan pengambilan karbo anda kepada jumlah yang disarankan iaitu 20-50 gram sehari. Anda boleh mendapatkan protein baik di dalam:

−Poultri daging-putih

−Susu, keju, dan yogurt

−Telur

−Kekacang

−Soya

−Daging pejal

Sebagai tambahan, buah dan sayur perlu dimasukkan dalam hidangan anda. Sebagai sumber baik untuk serat, vitamin, dan mineral, kesemua makanan ini membolehkan badan anda untuk menggunakan zat besi dengan lebih berkesan dan membantu membina tisu bayi. Anda boleh makan sebanyak mana pun sayuran rendah-karbo tanpa perlu takut berat badan naik. Contoh sayuran rendah-karbo ialah:

−Brokoli

−Kubis bunga

−Bayam

−Kale

−Kubis Brussels

−Kubis

−Swiss chard

−Salad

−Timun

−Saderi

Selain membuang lemak daripada hidangan harian, anda perlu juga menambah lemak baik atau lemak tak tepu untuk memberikan tenaga pada badan dan membantu memproses vitamin tertentu. Semasa hamil, lemak perlu ditingkatkan 30 peratus daripada kalori harian anda. Makanan yang mengandungi lemak tak tepu boleh meningkatkan tahap kolesterol darah dan merendahkan risiko penyakit jantung. Bagi menambah lebih lemak sihat dalam hidangan, anda perlu:

−Mengambil asid lemak omega 3: Sumber yang kaya dengan asid lemak omega 3 seperti salmon, ikan trout, ikan herring, kale, bayam, dan kacang walnut

−Makan lebih banyak lemak mono tak tepu: Kacang badam, kacang gajus, kacang tanah, kacang pecan, dan mentega yang diperbuat daripada kacang-kacang ini, dan avokado – Ini semua sumber baik untuk lemak mono tak tepu

Semasa hamil, pelan diet anda mungkin tidak banyak yang perlu diubah jika anda telah pun mengikuti diet seimbang sebelum hamil. Akan tetapi, penting untuk anda memastikan anda mendapat semua nutrien yang diperlukan untuk bayi dalam kandungan anda supaya si manja boleh membesar dengan baik. Dengan membuat pelan pemakanan yang baik bukan sahaja boleh membantu anak anda kekal sihat, bahkan juga boleh membantu anda mengawal berat badan semasa hamil dan selepas bersalin.